Samsung Memperkenalkan ISOCELL – Empat Jenis Kamera Sensor Untuk Pelbagai Telefon

Samsung kini dilihat lebih serius membina modul kamera untuk telefon pintar. Jenama yang dicipta sendiri ini dinamakan “Samsung ISOCELL”, sambungan legasi sensor ISOCELL di mana telah digunakan pada flagship Galaxy sejak tahun 2014.

Empat jenis kamera ini akan dihasilkan, setiap satunya dengan ciri yang berbeza. Contohnya, salah satu akan mendukung tugas seperti keterangan, kelajuan, kenipisan dan dwi.

Dwi menawarkan beberapa sensor yang memerlukan konfigurasi pelbagai dalam pemasangan untuk kamera dwi yang moden. Sensor keterangan pula dengan tujuan untuk merakam gambar di bawah pencahayaan yang terhad dan padanan warna yang tepat.

Kelajuan pula lebih kepada fungsi AutoFocus dengan keupayaan untuk menjejak subjek yang bergerak pantas walaupun di dalam keadaan gelap. Akhir sekali, kenipisan akan memastikan piksel yang dihasilkan lebih kecil sekitar 0.9µm sehingga 1.0µm menjadikan gambar yang lebih premium.

Pembangunan dalam menghasilkan sensor kamera oleh Samsung ini adalah langkah yang baik sekaligus dapat menjimatkan kos pembuatan dan tidak bergantung penuh kepada pembekal.


Samsung Galaxy J7 Nxt Bersama Paparan 5.5” HD Penuh Dan Kamera 13MP Dilancarkan

Samsung baru sahaja melancarkan peranti kelas pertengahan yang diberi nama Samsung Galaxy J7 Nxt. Peranti ini mendapat kelengkapan seperti pemproses lapan teras, 1.6GHz bersama RAM 2GB diikuti storan sebanyak 16GB yang menyokong kad microSD sehingga 256GB.

Bahagian depan hadir dengan paparan HD penuh 5.5 inci dan dibelakang disediakan kamera 13 Megapiksel. Kamera depan pula diletakkan sensor 5 Megapiksel dengan berat keseluruhan 170g. Perisian OS menggunakan Android 7.0 Nougat dimuatkan bersama bateri 3,000mAh.

Galaxy J7 Nxt boleh didapati sama ada dalam pilihan warna hitam atau emas dengan tanda harga INR11,490 (lebih kurang RM764) seunit. Negara India adalah negara pertama yang mula dijual buat masa ini.


CleverTap Namakan Julie Simon Naib Presiden Pemasaran untuk Rantau Asia-Pasifik

Veteran Industri B2B Terajui Strategi Bawa-ke-Pasaran dan Pertumbuhan Serantau

SINGAPURA, 26 Februari 2020 /PRNewswire/ — CleverTap, platform kitaran hayat pelanggan dan pengekalan pengguna berkuasa AI yang terkemuka, hari ini mengumumkan bahawa Julie Simon akan menyertai syarikat sebagai naib presiden pemasaran untuk Asia-Pasifik. Menerusi peranan yang baru diwujudkan ini, Simon akan menerajui semua aspek pemasaran untuk APAC, termasuk strategi bawa-ke-pasaran, pemasaran digital, pemasaran rakan kongsi serta program penjenamaan dan kesedaran.

“Tatkala CleverTap meneruskan strategi pengembangan globalnya yang agresif, membawa eksekutif pemasaran yang mempunyai pengalaman luas di rantau Asia-Pasifik adalah amat penting,” kata Sunil Thomas, pengasas bersama dan Ketua Pegawai Eksekutif CleverTap. “Julie memegang rekod pencapaian terbukti dalam menubuhkan pasukan pemasaran berprestasi tinggi, mengukuhkan kehadiran serantau yang mantap serta mewujudkan dan melaksanakan program-program yang mendorong aliran pendapatan yang boleh diukur dan boleh diulang. Saya menanti-nanti akan sumbangan beliau pada tahun 2020 dan selanjutnya.”

Simon ialah seorang pemimpin pemasaran disegani yang mempunyai pengalaman selama lebih 16 tahun memimpin pasukan-pasukan untuk melepasi objektif-objektif jualan yang bercita-cita tinggi merentas wilayah yang tersebar secara geografi. Beliau menawarkan pengalaman luas dalam melepasi objektif-objektif organisasi dan jualan dengan tumpuan di rantau APAC serta membangunkan dan mendorong rancangan pemasaran boleh diskala yang menyokong pertumbuhan perniagaan. Baru-baru ini, Simon berkhidmat sebagai ketua pemasaran, APAC untuk Temenos dan dahulunya memegang jawatan pemasaran di Quadient dan Neopost. Simon berkelulusan ijazah sarjana dalam Pembangunan Perniagaan Antarabangsa, Pemasaran daripada EM Strasbourg Business School di Perancis. Pelantikan Simon merupakan sebahagian daripada strategi pengembangan global yang agresif oleh CleverTap susulan penyempurnaan pusingan pendanaan Siri C $35J yang dipimpin oleh Tiger Global Management dan Sequoia India. Syarikat menggunakan sebahagian daripada dana ini untuk mendorong pertumbuhan pasukan di seluruh Asia, AS, Amerika Latin dan Eropah.

“CleverTap ialah sebuah syarikat berpandangan jauh yang memasuki peringkat pertumbuhan yang mengujakan,” kata Julie Simon, naib presiden pemasaran, APAC, CleverTap. “Saya tidak sabar-sabar untuk membina strategi bawa-ke-pasaran yang mantap dan mendorong program-program yang membantu organisasi-organisasi yang mengutamakan digital dengan inisiatif-inisiatif penglibatan dan pengekalan mereka.”

CleverTap membantu jenama-jenama yang mengutamakan digital memaksimumkan nilai aplikasi mudah alih mereka dengan memperibadikan pengalaman pelanggan menggunakan data tingkah laku waktu sebenar dan pemodelan prediktif. CleverTap digunakan setiap hari oleh banyak pemasar yang terkemuka di dunia, merentas pelbagai industri termasuk teknologi makanan, kewangan, e-dagang, media/hiburan, pelancongan, tiket dan pengangkutan. Lebih 8,000 aplikasi mudah alih daripada syarikat-syarikat termasuk Vodafone, Star, Sony, Discovery Kids, ESPN, Fandango, Cleartrip dan Disney Hotstar kini dioptimumkan menggunakan CleverTap, memacu pendapatan tambahan sebanyak lebih $2 bilion. Platform ini mencapai lebih daripada satu bilion peranti mudah alih.

Latar Belakang CleverTap CleverTap ialah platform penglibatan dan pengekalan pelanggan terkemuka yang membantu jenama-jenama memaksimumkan nilai sepanjang hayat pengguna. Jenama-jenama pengguna di seluruh dunia yang mewakili lebih 8,000 aplikasi—termasuk Vodafone, Star, Sony, Discovery, Fandango LATAM, Carousell dan Gojek—mempercayai CleverTap untuk membantu mereka meningkatkan penglibatan dan pengekalan pengguna, lantas meningkatkan pendapatan jangka panjang. CleverTap disokong oleh firma-firma modal usaha niaga terkemuka termasuk Sequoia India, Tiger Global Management, Accel dan Recruit Holdings, serta beribu pejabat di Mountain View, California yang mempunyai pejabat-pejabat di Amsterdam, Singapura, Dubai dan Mumbai. Untuk maklumat lanjut, kunjungi clevertap.com atau ikuti kami di LinkedIn dan Twitter.

Foto – https://ering.com.my/wp-content/uploads/2020/03/clevertap-namakan-julie-simon-naib-presiden-pemasaran-untuk-rantau-asia-pasifik-1.jpg

Logo – https://ering.com.my/wp-content/uploads/2020/03/clevertap-namakan-julie-simon-naib-presiden-pemasaran-untuk-rantau-asia-pasifik.jpg

Keywords:  Computer Networks Computer Software Computer/Electronics Multimedia/Online/Internet Telecommunications Personnel announcements

Source: PRNEWSWIRE


50% Telah Kemas kini iOS 12

iOS 12 yang baru sahaja dilaksanakan nyata telah menarik minat pengguna apabila menurut Apple seramai 50% pengguna Apple telah mengemas kini IOS mereka kepada iOS 12.

iOS 12 boleh di dapati sejak 17 September yang lalu. Kemas kini terbaharu itu membawa beberapa ciri-ciri baru yang membawa perubahan yang besar pada Control Center, Apple Stock, Apple BOoks, Apple News, Siri dan Photo app.

Apple juga memberi fokus pada peningkatan prestasi khususnya bagi peranti yang lebih lama. IOS boleh digunakan pada mana-mana IDevice yang menggunakan IOS 11.
Apple sedang mengusahakan kemaskini terbaru IOS 12 dengan 12.1.

Baca juga:

IOS 12.0.1 Memperbaiki Masalah Kabel Pengecas iPhone XS

Senarai Peranti Apple Menerima Kemaskini iOS 12


Samsung Galaxy S21 Versi Khas Olimpik Terdedah!!

Samsung telah memperlihatkan edisi khas Samsung Galaxy S21 bagi versi sukan Olimpik yang tampil dengan warna biru dengan kemasa emas yang menawan.

Peranti ini bakal ditawarkan oleh syarikat telekomunikasi Docomo sahaja. Dari aspek spesifikasi, peranti ini hadir dengan spesifikasi yang sama dengan generasi sebelum ini.

Dikhabarkan, telefon ini akan diberikan kepada semua atlet yang bertanding pada sukan Olimpik nanti.


Spesifikasi Dipertingkat Bagi iPhone 12S???

Dalam satu laporan daripada Digitimes, mereka telah mendedahkan spesifikasi daripada peranti iphone 12S.

Menurut laporan tersebut, spesifkasi kamera akan dipertingkatkan yang mana ia bakal hadir dengan Sensor-Shift OIS dan masih disertakan dengan lensa 7P.

Berkemungkinan, ia bakal hadir dengan pengimbas cap jari di bawah skrin dan tidak dihadirkan dengan Face ID.

Sejauh manakah kebenaranyanya? pernalu kita nantikan perkembangannya!!


Pelanggan Celcom Kini Boleh Menikmati Diskaun Tiket Penerbangan MAS

Celcom hari ini bersama dengan Malaysia Airlines menjalin kerjasama jangka masa panjang dalam majlis menandatangani persefahaman memorandum (MoU) bertempat di Menara Celcom. Hubungan dua hala ini bakal memberikan manfaat yang signifikan kepada kedua-dua syarikat dalam menawarkan pelbagai faedah kepada pelanggan Celcom dan Enrich serta kakitangan Malaysia Airlines.

MoU yang ditandatangani oleh Ketua Pegawai Eksekutif Celcom dan Malaysia Airlines Michael Kuehner bersama Izham Ismail, menunjukkan kedua-dua syarikat berazam dan komitmen dalam menambahbaik perkhidmatan disamping ke arah yang lebih digital.

Kombinasi syarikat gergasi ini membolehkan ahli Enrich menikmati ganjaran dengan lebih cepat melalui kaedah baru yang inovatif untuk mengumpul mata dan menebus ganjaran menerusi telefon pintar.

Sehubungan itu, kini pelanggan Celcom akan ditawarkan diskaun tiket penerbangan Malaysia Airlines dan pelan perayauan antarabangsa yang lebih menarik.


Samsung Galaxy A22 5G Muncul Di Dalam Senarai Pangkalan Data TUV??!!

Ada sesuatu yang menarik mengenai Samsung apabila dikhabarkan mereka Samsung Galaxy A22 5G telah muncul dalam senarai pangkalan data TUV.

Menurut imej yang terdedah itu, peranti ini hadir dengan nombor model SM-A226B / DS dan yang mana hadir dengan pengecasan pantas 15W. Namun, tiada sebarang maklumat lain yang terdedah.

Namun menurut desas-desus, ia mungkin hadir dengan lensa utama 48MP + 8MP + 2MP bagi kamera belakang.

Sejauh manakah kesahihannya? perlu kita nantikan ketika ia dilancarkan kelak!!


CGTN: Peribadi sebenar ditunjukkan sewaktu Krisis

BEIJING, 17 Mei 2021 /PRNewswire/ – Krisis merupakan bahagian yang tidak dapat dielakkan dalam sejarah manusia. Tindak balas terhadap krisis boleh membuat perbezaan dalam pembangunan negara.

Pada 12 Mei 2008, gempa besar menggegarkan Wenchuan, sebuah daerah di Wilayah Sichuan di barat daya China. Kepantasan pemerintah dalam memberi respons kemudian mengejutkan dunia.

Kira-kira 10 minit selepas bencana melanda, pejabat respons darurat China mengeluarkan kenyataan mengenai situasi dari Beijing, dan Tentera Pembebasan Rakyat (PLA) mengaktifkan rancangan kesediaannya.

Hanya 21 minit setelah gempa, empat helikopter dikirim untuk meninjau kerosakan, dan 6,100 pegawai dan tentera dari kawasan berhampiran serta lebih daripada 3,000 anggota Pasukan Polis Bersenjata Sichuan dikerahkan ke lokasi kejadian.

Dalam masa kurang daripada 10 jam, 20,000 tentera dan polis bersenjata berada di lokasi bencana membantu kerja-kerja bantuan, dengan tambahan 34,000 pegawai keselamatan menyusul.

Kepantasan kerajaan bertindak balas terhadap bencana menunjukkan kemampuannya menyelesaikan masalah dan ketahanannya.

COVID-19 telah memberikan satu lagi ujian yang berat.

Di peringkat awal wabak, Wuhan di Wilayah Hubei sangat memerlukan perubatan dan peralatan. Kerajaan menghantar lebih daripada 330 pasukan perubatan yang terdiri daripada lebih 40,000 pekerja kesihatan ke bandar tersebut.

Sembilan belas wilayah diarahkan untuk memberikan pertolongan langsung kepada masyarakat wilayah lain di sekitarnya.

Pada mulanya, sekatan pergerakan di Wuhan menimbulkan kekeliruan dan bahkan rasa panik.

Tetapi pemerintah memberikan maklumat terkini tepat pada masanya dan menangani cabaran yang hadir akibat daripada sekatan pergerakan  melalui tindakan masyarakat akar umbi yang digerakkan oleh pihak berkuasa tempatan.

Dengan berbuat demikian, penyebaran virus dapat dibendung dan kestabilan sosial terpelihara.

“Saya tidak pernah melihat, seumur hidup saya, mobilisasi semacam ini,” kata Ketua Pengarah Pertubuhan Kesihatan Sedunia, Tedros Adhanom. “Kepantasan China, skala China dan kecekapan China… merupakan kelebihan sistem China.”

Pemerintah tidak hanya mengusahakan langkah-langkah untuk mengurangkan COVID-19, tetapi juga memetakan rancangan pembangunan sosio-ekonomi 15 tahun.

China telah membuktikan negaranya mampu mengubah krisis menjadi peluang.

“Roots of China Growth” ialah siri 10 episod yang menandakan seratus tahun penubuhan Parti Komunis China (CPC), yang telah memimpin kebangkitan meteorik negara itu sebagai kekuatan global. Siri ini memfokuskan pada 10 elemen dasar strategi yang membawa kepada transformasi China daripada negara miskin selama 100 tahun kebelakangan ini. Artikel ini adalah yang pertama dalam siri ini.

Keywords:  Computer/Electronics Health Care/Hospital Infectious Disease Control Multimedia/Online/Internet Publishing/Information Service Domestic policy

Source: PRNEWSWIRE


Anda Kini Boleh Mendapatkan ZTE Axon 7 Mini

Selain OnePlus 3, satu lagi model smartphone berspesifikasi flagship yang dijual pada harga rendah adalah ZTE Axon 7 yang telah mula dijual pada awal bulan September. Kini “adik” ZTE Axon 7 Mini sudah mula dijual di Malaysia dan anda boleh mendapatkannya dari Lazada.

ZTE Axon 7 Mini mempunyai rupa, rekaan dan bahan binaan yang sama dengan “abang”nya. Ia masih mengekalkan kehebatan sebagai peranti multimedia dengan skrin 5.2 inci Full HD AMOLED dan sistem audio Dolby Atmos. Namun spesifikasi model mini ini dikurangkan dengan pemproses Snapdragon 617 dan RAM 3GB.


[Ura-Ura] : Foto Bocor Dedah Paparan HUAWEI Mate 30 Pro Tersebar Meluas – Skrin Takuk Besar?

Semakin hari, semakin rancak maklumat tertiris mengenai pendatang baru HUAWEI iaitu HUAWEI Mate 30 Pro bermain di arena web. Terbaru, beberapa foto bocor memaparkan paparan hadapan yang dipercayai bakal disertakan pada peranti tersebut mula tersebar meluas.

Jika diteliti, HUAWEI Mate 30 Pro dilihat bakal menyertakan takuk besar dan syarikat tersebut dipercayai masih mengekalkan imbasan wajah 3D untuk model kali ini. Selain itu, binaan pada sisi juga kelihatan lebih melengkung daripada biasa – ini dilihat seolah-olah mengiyakan khabar angin sebelum ini yang mendakwa HUAWEI Mate 30 Pro mungkin didatangkan dengan binaan sisi yang unik.

Adakah ianya benar? Pun begitu, maklumat tertiris masih lagi rumors dan masih belum dipastikan kesahihannya. Segalanya bakal terjawab setelah tuan empunya badan muncul kelak! Kekal bersama eRing untuk lebih info terkini.

[SUMBER]


Teknologi Solace Membantu Federal Aviation Administration Memperkemas Aliran Data untuk NextGen Weather Systems

Program automasi sepenuhnya yang meningkatkan keselamatan dan mengoptimumkan penggunaan ruang udara dengan memberi amaran kepada sistem pengurusan trafik udara tentang kejadian cuaca luar biasa dalam tempoh maksimum lapan jam lebih awal

OTTAWA, Ontario, 9 Disember 2020 /PRNewswire/ —  United States Federal Aviation Administration (FAA) menggunakan platform pengurusan dan penstriman peristiwa untuk mengumpul dan menyebarkan maklumat masa nyata dengan cekap yang diperlukan bagi pengaktifan NextGen Weather Systems, yang terdiri daripada Common Support Services – Weather (CSS-Wx) dan NextGen Weather Processor (NWP). Platform pemprosesan NextGen Weather System menyokong pengenalpastian kekangan aliran lalu lintas dan ancaman bahaya keselamatan semasa perjalanan dan menyampaikan terjemahan maklumat cuaca yang diperlukan untuk meramalkan halangan dalam laluan dan kekangan kapasiti ruang udara sehingga tempoh maksimum lapan jam lebih awal.

Seperti yang dinyatakan dalam laman web FAA, “NWP menggabungkan maklumat daripada radar cuaca, satelit persekitaran, kilat, pemerhatian meteorologi (dari permukaan stesen dan pesawat) dan model output ramalan bernombor NOAA untuk menghasilkan produk yang lebih baik kepada semua pengguna FAA dan pemegang taruh National Airspace System (NAS).”

Aplikasi teknologi Solace ke atas NextGen Weather Systems adalah contoh NAS Enterprise Message Service (NEMS) FAAS, suatu pelaksanaan perisian tengah berorientasikan pesanan yang biasa digelar sebagai System Wide Information Management (SWIM) dalam bidang penerbangan. NEMS ialah sebuah sistem NAS yang luas yang menyediakan teras utama perkongsian data digital untuk inisiatif NextGen yang banyak dan pelbagai dan berasaskan teknologi Solace.

Menurut laman web FAA,”SWIM membolehkan peningkatan kesedaran situasi umum dan memperbaiki ketangkasan NAS untuk menyampaikan maklumat yang jitu kepada orang yang betul pada waktu yang tepat. SWIM ialah infrastruktur yang menawarkan titik akses tunggal untuk data penerbangan, dengan pengeluar data menerbitkannya sekali dan pengguna mengakses maklumat yang mereka perlukan melalui satu sambungan.”

Khusus untuk NextGen Weather Systems, PubSub+ akan mengendalikan proses menangani pelbagai format data dan memastikan penghantaran data cuaca masa nyata melalui Aviation Weather Display (AWD) NWP dan ke sistem seperti Time-Based Flow Management (TBFM) dan Traffic Flow Management System. Sistem ini, yang juga berinteraksi dengan Common Support Services-Weather (CSS-Wx), memproses sejumlah besar data cuaca dan menghasilkan keputusan maklumat sokongan kepada pembuat keputusan Trafik Udara yang bertanggungjawab secara langsung untuk memastikan keselamatan dan penggunaan ruang udara yang optimum di sepanjang masa, terutama dalam keadaan cuaca yang buruk.

Kebaikan NextGen Weather Systems

“Kami gembira dapat bekerjasama dengan FAA untuk menjadikan ruang udara lebih selamat kepada para pengembara sambil mengoptimumkan ruang udara yang tersedia dan membantu syarikat penerbangan beroperasi dengan lebih berkesan,” kata Denis King, CEO, Solace. “Adalah sungguh memuaskan apabila melihat NextGen Weather Program memanfaatkan asas yang kukuh SWIM NAS Enterprise Messaging Service yang telah dibangunkan oleh FAA menggunakan platform pengurusan dan penstriman peristiwa PubSub+ dan kami berharap dapat bekerjasama dengan erat bersama-sama mereka kerana mereka memanfaatkan asas yang kukuh ini untuk aplikasi NextGen yang lain.”

Tentang SolaceSolace membantu syarikat-syarikat perniagaan besar menjalankan urusniaga secara moden dan dalam masa nyata dengan memberikan segala yang diperlukan untuk menjadikan operasi perniagaan dan interaksi pelanggan mereka didorong oleh peristiwa. Dengan PubSub+, platform pengurusan peristiwa yang pertama dan satu-satunya wujud di pasaran, syarikat ini menyediakan cara yang komprehensif untuk membuat, mendokumentasi, meneroka dan menyalurkan peristiwa dari tempat ia dihasilkan hingga ke tempat ia perlu digunakan – dengan selamat, boleh dipercayai, cepat dan terjamin. Di sebalik teknologi Solace, ia didukung oleh sekumpulan pakar pergerakan data yang terkemuka di dunia, dengan pengalaman hampir 20 tahun yang membantu perusahaan global menyelesaikan beberapa cabaran paling sukar dalam pelbagai industri – daripada pasaran modal, peruncitan dan permainan hingga ruang angkasa, penerbangan dan automotif. Syarikat yang telah mantap seperti SAP, Barclays dan Royal Bank of Canada, serta pengeluar automobil multinasional seperti Groupe Renault dan Groupe PSA dan pengganggu industri seperti Jio, menggunakan teknologi peristiwa broker canggih Solace untuk memodenkan aplikasi warisan, menggunakan perkhidmatan mikro yang moden dan membina jaringan peristiwa untuk menyokong seni bina awan hibrid, berbilang awan dan IoT mereka. Ketahui lebih lanjut di solace.com.

Hubungan Media untuk Solace

Amerika dan EMEADresden Leitnerdresden@publicize.co

APACNeil Miranoneil.mirano@ricecomms.com+65 3157 5685

UKPositiveInés Mitsouimitsou@positivemarketing.com+44 (0)770 388 4664

Max Baileymbailey@positivemarketing.com

Logo – https://ering.com.my/wp-content/uploads/2020/12/teknologi-solace-membantu-federal-aviation-administration-memperkemas-aliran-data-untuk-nextgen-weather-systems.jpg

Keywords: Computer Software Computer/Electronics Telecommunications Data Analytics

Source: PRNEWSWIRE


OPPO Mendedahkan OPPO Find X 5G Prototype

OPPO baru-baru ini mendedahkan Find X 5G Prototype buat pertama kalinya di 2018 China Mobile Global Partners Conference yang mana majlis tersebut dilaksanakan dari 6  sehingga 8 Disember di Guangzhou. OPPO berkata mereka akan bekerjasama dengan rakan industri di seluruh dunia untuk membangunkan ekosistem 5G yang baharu.

OPPO Find X 5G prototype ini direka dengan Snapdragon 855 and X50 5G modem yang menawarkan prestasi 5G yang menakjubkan. Ketika majlis tersebut, OPPO, Qualcomm dan Keysight Technologies Inc telah melakukan demonstrasi sambungan data 5G dan aplikasinya termasuklah melayari, memain video online dan panggilan video menggunakan Find X 5G prototype.

Sebagai pelopor bagi era 5G, OPPO sedang mengusahakan 5G standards, produk penyelidikan dan pembangunan dan eksplorasi aplikasi sejak dari tahun 2015 dan telah mengapai beberapa siri kejayaan.

Sebagai langkah jangka panjang, OPPO telah memperkenalkan konsep “5G+”, yang mana ia merupakan era yang memperlihatkan kesemuanya disambungkan. OPPO telah mula membangunkan beberapa produk pintar.

Dalam membangunkan ekosistem 5G, OPPO akan terus berkoloborasi dengan Qualcomm, syarikat rangkaian infrastruktur, pembekal perkhidmatan telekom dan rantaian pembekal yang lain.

Baca juga:


OnePlus 6 Akan Mula Dijual Pada Harga Bermula RM2,399 Di Malaysia Bermula Jun

Mi Han Sdn. Bhd selaku pengedar tunggal di Malaysia hari ini mengumumkan bahawa pihaknya akan membawa masuk OnePlus 6 secara rasmi ke pasaran tempatan bermula Jun ini. OnePlus 6 yang sedia maklum merupakan sebuah peranti induk yang hadir dengan wajah baharu menampilkan rekaan skrin bertakuk dan perkakasan dalaman berkuasa tinggi.

OnePlus 6 dilengkapi skrin AMOLED Optic 6.28-inci yang berteknologi DCI-P3 mampu memberikan warna paparan yang lebih baik berbanding generasi sebelum ini. Ia dikuasakan dengan teras Qualcomm Snapdragon 845 dengan RAM sehingga 8GB bersama-sama Android 8.1 Oreo dan antaramuka OxygenOS.

Dwi kamera berteknologi serba baru menyediakan sensor 16 MP + 20 MP menawarkan penggambaran yang lebih baik melalui sistem penstabilan imej (OIS), aperture f/1.7, sokongan video 4K, dan video gerak perlahan 1080 piksel pada 240fps. Sementara kamera depan yang tersorok di bahagian takuk didatangkan dengan kamera 16 Megapiksel f/2.0.

Apa yang tetap menjadi tarikan pada peranti OnePlus ialah teknologi pengecasan pantas Dash Charge yang pantas. OnePlus 6 dibekalkan bateri berkapasiti 3,300mAh yang mampu memberikan kuasa sehari hanya dengan 30 minit pengecasan. Selain itu, butang selak fizikal di sisi kerangka memudahkan pengguna untuk meletakkan peranti dalam keadaan Ring, Vibrate, atau Silent.

OnePlus 6 dengan pilihan warna Mirror Black (berkilau), Midnight Black, dan Silk White akan dijual di wakil-wakil sah Min Han Sdn. Bhd seluruh Malaysia bermula 10 Jun 2018. Harga untuk warna dan varian boleh lihat di bawah:

Dalam masa sama, sesi pra-tempahan turut dibuka bermula 5 hingga 7 Jun 2018 di Lazada untuk mendapatkan baucar beli-belah bernilai RM50.


Jaybird Kini Diperkenalkan Di Malaysia Dengan Dua Model Iaitu X3 Dan FREEDOM

Funsportz Sdn. Bhd. yang dilantik sebagai pengedar rasmi jenama Jaybird di negara ini telah memperkenalkan dua model terbaru fon telinga sukan tanpa wayar generasi terbarunya iaitu X3 dan juga FREEDOM. Dengan menggunakan sambungan Bluetooth v4.1, kedua-dua fon telinga ini turut menyokong fungsi kalis peluh yang sangat sesuai ketika bersenam ataupun menjalankan aktiviti luar yang lasak.

Pengguna juga boleh memuat turun aplikasi Jaybird bagi membolehkan tetapan audio dibuat berdasarkan kepada corak pendengaran masing-masing. Malah setiap profil bunyi yang telah dibuat juga boleh terus disimpan ke dalam set kepala X3 mahupun FREEDOM. Jadi tidak kira apa jua jenis peranti muzik yang disambungkan ataupun servis muzik yang anda dengari, profil bunyi itu akan sentiasa diaktifkan tanpa perlu membuat tetapan semula.

Jaybird X3 Wireless Sport Headphones dijual pada harga RM669 dalam empat warna pilihan iaitu Blackout (Black), Sparta (White), Roadrash (Red) dan juga Alpha (Green). Manakala Jaybird FREEDOM Wireless Headphones pula dijual pada harga RM699 dalam empat warna iaitu Carbon (Black), Gold, Blade (Red) dan Ocean (Blue). Kedua-dua model ini sudahpun boleh dimiliki melalui pengedar rasmi di seluruh negara dan juga laman membeli-belah popular Lazada.

Jaybird X3 Wireless Sport Headphones :

Siri X terbaru keluaran Jaybird iaitu X3 berupaya menghasilkan bunyi yang lebih berkuasa dengan sokongan pemacu audio 6mm dalam rekaan yang lebih kecil. Ini sekaligus menjadikannya sebagai siri X yang pertama sesuai dipakai bersama-sama dengan helmet. Lebih menariknya, sokongan Bluetooth v4.1 membolehkan anda untuk menyambungkan X3 ke dua peranti berbeza secara serentak. X3 menawarkan ketahanan bateri sehingga 8 jam.

Jaybird FREEDOM Wireless Headphones :

Fon kepala FREEDOM pula telah menampilkan gabungan antara rekaan sofistikated yang bergaya, bunyi yang berkualiti dan juga keselesaan ketika dipakai. Keunikan FREEDOM adalah rekaan buds bersaiz mikro yang diperbuat daripada logam. Pengguna ditawarkan sehingga 4 jam masa penggunaan dengan bateri terbina-dalam yang terdapat dalam FREEDOM, tetapi ianya boleh dipanjangkan lagi masa penggunaannya sehingga 4 jam masa tambahan dengan sokongan klip pengecas yang tersedia dalam pakej pembelian.

Untuk maklumat lanjut, sila layari laman sesawang rasmi Jaybirdsport Malaysia atau Funsportz Malaysia


Rekaan peranti Boleh Lipat Pertama Vivo Terdedah!!!!

Ada sesuatu yang menarik apabila peranti boleh lipat vivo yang pertama dengan Stylus pen kini terdedah di internet dan pengumuman kerjasama ZEISS  bagi mobile imaging technology. vivo telah menfailkan patern rekaan dengan WIPO (World Intellectual Property Office) pada Februari.

Daripada imej yang terdedah, hujung pen ini di perbuat daripada getah bagi mengelakkan calar.

Selain daripada itu ,.peranti boleh lipat ini hadir dengan skrin boleh lipat ke dalam yang boleh bertukar menjadi tablet.

Walaubagaimanapun, masih belum ada lagi spesifkasi yang terdedah mengenai peranti ini.

Bagi mendapatkan maklumat lanjut, layari laman sesawang official Facebook Page dan website.


Xiaomi Mi A1 Mula Terima Kemas Kini Android 8.0 Oreo (7.12.29)

Jika anda memiliki Xiaomi Mi A1, jangan lupa untuk periksa sama ada peranti anda sudah menerima kemas kini terbaru Android 8.0 Oreo ataupun tidak. Menurut forum MIUI di India, pengguna model itu di India sudahpun menerima kemas kini tersebut pada 31 Disember 2017 yang lalu.

Saiz fail data kemas kini yang mencecah sehingga 1GB ini boleh dimuat turun melalui kaedah OTA (Over-The-Air) iaitu dengan mengakses Settings > About Phone > System updates.

Melalui kemas kini Android 8.0 Oreo (7.12.29) ini, pemilik Xiaomi Mi A1 akan menerima beberapa penambahbaikan seperti warna antaramuka yang lebih cerah, sokongan dot notifikasi, fungsi Auto Fill pada aplikasi, mod malam, mod Picture-in-Picture (PIP), dan banyak lagi. Sungguhpun begitu, masih tidak dapat dipastikan lagi sama kemas kini rasmi ini menyokong keupayaan pengecasan pantas sama seperti yang diterima oleh pengguna versi beta.


Siri OnePlus 8 Kini Rasmi Bagi Pasaran Tempatan – Dijual Pada Harga Bermula RM2899!!

Berita gembira buat peminat OnePlus apabila siri OnePlus 8 iaitu Oneplus 8 danOnePlus 8 Pro Kini rasmi bagi pasaran tempatan.

OnePlus 8, ia tampil dengan skrin bersaiz 6.55″ AMOLED dan tampil dengan kadar segar semula 90Hz. Bagi kuasa dalaman pula, ia tampil dengan cip pemproses Snapdragon 865 dan dipadankan dengan RAM sehingga 12GB dan storan sebesar 256GB.

Bagi aspek kamera pula ia disertakan dengan sistem 3 kamera yang mana kamera utama adalah 48MP.

Bagi OnePlus 8 Pro pula tampil dengan skrin bersaiz 6.78″ dan disertakan dengan kadar segar semula 120Hz. Kuasa dalaman juga sangat memukau apabila ia disertakan dengan pemproses Snapdragon 865 dan dipadankan dengan RAM sebesar 12GB LPDDR5 dan storan sehingga 256GB UFS 3.0.

Bagi kamera pula, ia tampil dengan sistem 4 kamera yang mana kamera utama adalah 48MP.

Berikut adalah harga jualan bagi peranti ini:

OnePlus 8

OnePlus 8 Pro

Pra tempahan boleh dilakukan bermula hari ini. Anda akan mendapat 2 tahun jaminan dan perlindungan skrin selama setahun.

Pembelian peranti ini akan hadir dengan 2 tahun jaminan rasmi, selain perlindungan skrin selama setahun. Pra-tempahan boleh dilakukan bermula 24 April 2020 ini.


Rangkuman Acara WWDC 2016 :  watchOS 3

Acara berprestij yang dianjurkan Apple WWDC 2016 pada saban tahun telah membuka tirainya pada awal pagi 14 Jun. Selain perkenalkan sistem iOS 10 dan macOS Sierra yang terbaru, Apple turut membentangkan perkembangan baru sistem operasi watchOS untuk Apple Watch.

Sistem operasi terbaru watchOS kini telah memasuki versi ke-3. Menawarkan kemaskini terbaru, watchOS 3 mampu beroperasi sehingga 7x lebih pantas berbanding versi sebelumnya.

Selain itu, Apple turut menampilkan beberapa fungsi baru pada watchOS 3 di mana butang Digital Crown kini dikenali sebagai butang Dock yang berfungsi memaparkan aplikasi kegemaran. Jika butang Dock ditekan lama, ia akan membuat panggilan kecemasan kepada pihak berkuasa tempatan.

watchOS 3 turut dilengkapi akses kepada ruang tetapan pantas Control Centre dengan mudah. Sama seperti di iOS, hanya leretkan tangan pada skrin dari bawah ke atas untuk mengubah tetapan seperti mod penerbangan, deringan, getaran, dan beberapa lagi.

Membalas mesej turut naiktaraf dengan fungsi tambahan Scribble. Paparan skrin Apple Watch boleh digunakan untuk menulis huruf di atasnya, yang akan dikesan dan diubah menjadi perkataan secara automatik.

Aktiviti kesihatan menerima kemaskini yang menyeluruh, antaranya dengan tambahan fungsi perkongsian aktiviti. Jika berhubung, pengguna boleh melihat langkah, kalori dan degupan jantung rakan menerusi Apple Watch sendiri.

Khas untuk pengguna kerusi roda, Apple menjadikan watchOS 3 peka kepada aktiviti kecergasan mereka. Menariknya, ia boleh mengira pusingan roda pengguna, sekali gus membuat kiraan kalori dan degupan jantung dengan lebih tepat.

Menurut Apple lagi, dengan kemaskini terbaru watchOS 3, ia memperlihatkan Apple Watch seperti sebuah jam tangan pintar serba baru. Sistem operasi watchOS 3 kini telah boleh dimuat turun untuk pembangun dan akan dilancarkan kepada semua pengguna sekitar bulan Oktober kelak.

Baca Juga:


Sukan kanak-kanak mengatasi pandemik korona: akademi bola sepak dari 211 buah negara mengemukakan calon untuk Kejuaraan eWorld Bola Sepak untuk Persahabatan

MOSCOW, 4 Mei 2021 /PRNewswire/ — 1 Mei  merupakan tarikh akhir pendaftaran bagi calon yang ingin mengambil bahagian dalam Kejuaraan eWorld Bola Sepak untuk Persahabatan yang dianjurkan di bawah Program Sosial Kanak-kanak Antarabangsa Gazprom, Bola Sepak untuk Persahabatan (F4F). Kejohanan 2021 dalam talian akan dimulakan secara rasmi pada 14 Mei.

Berikutan terjadinya pandemik, projek F4F yang dianjurkan pada tahun ini akan dilaksanakan secara e-sukan sebagaimana pada tahun 2020. Kanak-kanak lelaki dan perempuan berumur 12 hingga 14 tahun dari 211 buah negara akan berhimpun di bawah 32 buah pasukan persahabatan untuk mengambil bahagian dalam e-Kejuaraan F4F 2021. Kejuaraan ini akan dipertandingkan pada simulator bola sepak “F4F World” yang tersedia secara percuma dalam 27 bahasa pada MS Windows, Apple MacOS, Android dan iOS. Simulator ini boleh digunakan di luar pertandingan oleh para peminat permainan dalam talian tersebut sepanjang tahun di seluruh dunia dan secara percuma.

Seperti yang dijelaskan oleh Victor Zubkov, Pengerusi Lembaga Penyelia Gazprom, “Memandangkan berlakunya Covid-19 dan sekatan yang berkaitan dengannya, kami membuat keputusan yang singkat pada tahun 2020 untuk beralih kepada format digital buat sementara waktu. Dengan melakukan sedemikian, kami ingin kanak-kanak kekal berhubung antara satu sama lain dalam sebuah rangkaian seluruh dunia yang bersatu di bawah naungan sembilan nilai F4F.”

Dalam hanya beberapa minggu, simulator berbilang pemain F4F World telah dicipta. Ia adalah sebuah platform yang membolehkan perlawanan antara pasukan antarabangsa dianjurkan dalam masa nyata. Selain itu, F4F telah memulakan perbincangan yang meluas tentang cara untuk menyesuaikan bola sepak kanak-kanak dengan situasi pandemik korona yang berleluasa.

Acara kemuncak Kejohanan 2021 ini ialah undian rasmi pasukan pada 14Mei, kem Persahabatan Antarabangsa dalam talian dari 15 hingga 23 Mei dan Kejuaraan eWorld Bola Sepak untuk Persahabatan 2021 yang bermula dari 27 hingga 29 Mei.

“Saya amat berharap agar pandemik ini segera berlalu dan acara bola sepak yang penuh aksi serta sukan lain dapat diadakan secara luaran dengan udara yang segar dan sinaran matahari. Meskipun begitu, kami sedang memasuki era digital baharu dengan memanfaatkan komunikasi hibrid secara aktif,” kata Frank Ludolph, Ketua Jabatan Pendidikan Bola Sepak UEFA, pada akhir tahun 2020.

Source: Gazprom International Children’s Social Programme Football for Friendship

Keywords: Electronics Gaming Computer/Electronics Entertainment Multimedia/Online/Internet Oil/Energy Sporting Events Sports Utilities Children-related news

Source: PRNEWSWIRE


Jualan Mate Xs Diteruskan Dengan Huawei Menawarkan Servis Penghantaran Terus Ke Pintu Rumah Anda

Seperti yang ramai sudah sedia maklum, Perintah Kawalan Pergerakan yang berkuat-kuasa dari 18 Mac 2020 telah menghadkan pergerakan dan aktiviti secara umum. Langkah ini haruslah disambut baik bagi membendung penularan virus COVID-19.

Keselamatan

Bagi memastikan keselamatan masyarakat, terutamanya pengguna setia peranti Huawei, syarikat tersebut telah menawarkan servis penghantaran ke rumah apabila anda membeli Huawei Mate Xs. Anda juga mempunyai pilihan untuk mengambil sendiri peranti tersebut di mana-mana cawangan jualan Huawei.

Huawei memastikan penghantaran tersebut cukup selamat bagi pembeli dan juga penghantar dengan menitik beratkan atur cara penghantaran. Penghantar pakej akan sentiasa memakai topeng muka dan bungkusan akan dibersihkan sebelum diserahkan kepada pembeli.

Jaminan Penukaran Skrin (3 Bulan)

Bagi setiap unit Huawei Mate Xs yang dibeli, anda akan menerima 3 bulan jaminan penukaran skrin, termasuklah jika ianya berpunca dari jatuh dan sebagainya. Harus diingat, bahawa jaminan akan terbatal sekiranya ia berpunca daripada proses membuka atau pembaikan tanpa kebenaran, salah guna, pemasangan ataupun modifikasi pada peranti.

Sokongan Khidmat Pelanggan

HUAWEI turut menawarkan sokongan khidmat pelanggan satu-ke-satu yang akan beroperasi seperti biasa pada setiap hari, termasuk cuti umum. Berikut adalah saluran bantuan satu-ke-satu ditawarkan:

Hotline – 1800-22-0086 (9 pagi hingga 9 malam)

Livechat melalui aplikasi Support atau laman Support (9 pagi hingga 6 petang)

Facebook – HUAWEI Mobile (9 pagi hingga 6 petang)

Emel – mobile.my@huawei.com

WhatsApp – +6012-6855652 (9 pagi hingga 6 petang)


Bocor: Panel Belakang Moto G5 Plus

Beberapa hari lalu, sekeping gambar yang dilaporkan adalah komponen paparan Moto G5 Plus yang dikhabarkan akan diumumkan pada acara MWC 2017 yang akan berlangsung tidak lama lagi. Dari gambar tersebut, kita dapat melihat beberapa spesifikasi yang mungkin muncul pada model tersebut seperti kamera 12MP, bateri 3000mAh, paparan Full HD dan lain-lain.

Hari ini imej panel belakang pula bocor bagi memberikan kita gambaran yang lebih jelas bagaimana rupa bentuk peranti ini apabila ia dilancarkan kelak. Tidak dapat dipastikan bahan binaan panel belakang ini diperbuat dari plastik ataupun besi.


Lupakan Dahulu Selfie & Tunggu Kedatangan OPPO R9s Dengan Kamera Belakang Yang Hebat

Adakah anda bersedia untuk menemui OPPO R9s terbaru? Peranti ini akan hadir ke Malaysia tidak lama lagi!

2016 menyaksikan tren peranti yang mengetengahkan kemampuan “Selfie” dan menjelang 2017, ramai yang menjangkakan tahun baru ini akan menjadi tahun fotografi mudah alih yang merupakan aspek utama dalam penghasilan dan penjualan peranti.

• Gambar yang diambil sekitar bandaraya Kuala Lumpur

Jadi mari kita letakkan selfie ke tepi buat masa ini, dan kenali OPPO R9s yang dilengkapi kamera belakang yang bagus untuk ‘point and shoot‘. Bagi memperlihatkan kebolehan OPPO R9s, wakil syarikat tersebut telah berjalan-jalan sekitar bandaraya Kuala Lumpur dan mencuba kamera OPPO R9s.

OPPO R9s dilengkapi kamera 16MP dengan Dual PDAF dan aperture F/1.7, spesifikasi yang mampu bersaing dengan kamera-kamera lain di pasaran. Kami kongsikan beberapa keping gambar yang diambil oleh wakil OPPO menggunakan OPPO R9s.


Pelanggan U Mobile UMI Menikmati Data Percuma

U Mobile merupakan salah satu pembekal servis telekomunikasi menawarkan pakej data yang menarik dan berbaloi, selain itu mereka juga terkenal dengan memberikan data percuma kepada pengguna. Bulan Januari ini U Mobile sekali lagi menunjukkan tanda penghargaan kepada pelanggan mereka dengan menawarkan 1GB data percuma apabila pengguna memperbaharui langganan UMI 20, UMI 25, UMI 30, UMI 38 dan UMI 50.


Redmi Didakwa Bangunkan Telefon pintar Dengan 64MP?

Jenama telefon pintar yang popular Redmi kini dikhabarkan akan menyertakan sensor 64MP ISOCELL Bright GW1 pada peranti keluarannya.

Ia dikatakan akan dilancarkan di China. Namun masih belum ada kesahihan tentang khabar angin ini.

Dikhabarkan, sensor ini disertakan dengan Samsung Tetracell yang membenarkan gambar 16MP bagi gambar waktu malam.

Dijangkakan, ia turut menyokong HDR 100db secara masa nyata. Turut disertakan teknologi Super PD PDAF bagi tujukan pemfokusan yang pastinya lebih tepat dan pantas.

Anda mungkin dapat melihat peranti ini dalam masa beberapa bulan. Jadi sama-sama kita nantikan kesahihannya.


Touch ‘n Go eWallet Mudahkan Transaksi Bayaran Tempat Letak Kereta Dengan Ciri ‘Street Parking’ Baharu

Selain pembayaran tol, Touch ‘n Go eWallet kini menawarkan lebih banyak kemudahan mobiliti kepada pengguna jalan raya. Terbaru, Touch ‘n Go eWallet telah menyediakan kemudahan pembayaran tempat letak kereta ‘street parking’ di bawah bidang kuasa Dewan Bandaraya Kuala Lumpur (DBKL), Majlis Perbandaran Subang Jaya, Perbadanan Putrajaya, Majlis Daerah Kuala Langat Selangor dan Majlis Perbandaran Kota Bharu.

Meskipun kemudahan ini sudah pun dilaksanakan di lima daerah tersebut, namun Touch ‘n Go eWallet giat bekerjasama dengan majlis perbandaran lain di seluruh Malaysia untuk menyediakan lebih banyak pilihan pembayaran tempat letak kereta untuk pengguna pada masa akan datang.

Pada masa sama, Touch ‘n Go eWallet juga kini menganjurkan dua (2) promosi berterusan bertujuan memberi ganjaran kepada para pengguna yang menggunakan perkhidmatan tanpa tunai dan membuat bayaran menerusi ciri ‘street parking’. Maklumat promosi adalah seperti berikut:

Mulai sekarang hingga 31 Disember 2019, pengguna Touch ‘n Go eWallet boleh nikmati pulangan tunai sehingga RM3 apabila menggunakan ciri ‘street parking’. Promosi terhad kepada lima (5) pulangan tunai sahaja (jumlah terkumpul maksimum adalah sehingga RM3.00) setiap bulan bagi setiap pengguna untuk sepanjang tempoh promosi. Pulangan tunai akan dikreditkan ke akaun Touch ‘n Go eWallet pengguna dalam tempoh 3 hari bekerja.

Mulai sekarang hingga 22 Disember 2019, para pengguna berpeluang untuk sertai cabutan bertuah ‘Park & Win’ apabila menggunakan ciri ‘street parking’ sekurang-kurangnya dua (2) kali seminggu sepanjang tempoh promosi. Pengguna yang layak juga berpeluang memenangi dua (2) tiket Tayangan Perdana TGV untuk menonton mana-mana filem! Hadiah termasuk satu (1) kombo popcorn di TGV Cinemas.

Pemenang akan dipilih secara rawak dan para pengguna hanya perlu memastikan kriteria di atas dipenuhi. Sebanyak 20 pemenang akan diumumkan setiap minggu menerusi laman web rasmi TNG eWallet dan/atau media sosial iaitu Facebook. Maklumat lanjut layari, Touch ‘n Go.

Muat turun aplikasi Touch n Go eWallet menerusi : Android | iOS


Maklumat Mengenai OPPO Find X2 Bocor Lagi – Dijangka Hadir Dengan Sokongan Paparan Skrin 120Hz?

Sebelum ini, terdapat maklumat tertiris mendedahkan OPPO Find X2 didatangkan dengan sensor daripada Sony. Terkini, maklumat lanjut mengenai pewaris baru OPPO ini nampaknya tertiris lagi. OPPO Find X2 mungkin didatangkan dengan paparan bersaiz 6.5″ bersama sokongan kadar segar 120Hz.

Ia juga mungkin menggunakan resolusi QHD+ (3160 x 1440 piksel) dengan binaan melengkung mencecah 80% – bukan lengkungan air terjun seperti HUAWEI Mate 30 Pro. Selain itu, kuasa dalaman mungkin didatangkan dengan chipset 865 bersama teknologi M1 co-processor – di mana bantu ‘mengurangkan’ bebanan kuasa pada chipset bagi mengoptimumkan ketahanan bateri peranti.

OPPO dan Sony telah bekerjasama membangunkan sensor Sony IMX689 dengan lensa 48MP 1/1.3 inci. Menurut laporan terdahulu, ia akan dilengkapi dengan autofocus omni-directional baru – dikatakan bakal menggantikan sokongan autofokus dua piksel. Ini bermakna peranti ini mungkin mempunyai sokongan sensor IMX708 untuk sensor kedua dengan lensa sudut ultrawide. Seterusnya, lensa ketiga pula adalah sensor telephoto sebesar 13MP yang menyokong 5X zoom hibrid.

Khabar angin juga mengatakan OPPO Find X2 mungkin membawakan sokongan pengecasan tanpa wayar 55W. Pun begitu, maklumat tertiris masih lagi rumors dan belum diketahui kesahihannya. Sama – sama kita tunggu kemunculan tuan empunya badan dan kekal bersama eRing untuk lebih info terkini.


Boost Menawarkan Pembayaran Zakat Fitrah Tanpa Kontak di Enam Negeri Pada Bulan Ramadan Ini!!

E-dompet tempatan Boost sekali lagi membuka bayaran tanpa kontak untuk Zakat Fitrah di enam negeri pada Ramadan kedua sempena pandemik ini. Dengan ciri ini, lebih ramai umat Islam boleh membayar Zakat pada bulan mulia dengan selamat dan mudah. Ini bersempena kempen Ramadan Boost, ‘Bersama Berkongsi Berkat’, di mana Boost menawarkan semula ciri aplikasi yang diperlukan untuk umat Islam apabila memenuhi tuntutan di bulan puasa, seperti tile ‘Waktu Solat.’

Sehingga 12 Mei, pengguna Boost boleh membayar Zakat Fitrah di negeri-negeri berikut, tanpa perlu berkunjung ke pusat pungutan Zakat:

Sepanjang bulan Ramadan, Boost akan menganjurkan sesi Facebook Live setiap Ahad sehingga 2 Mei bersama personaliti terkenal, Daphne Iking dan Harris Annuar. Mereka akan memperkenalkan pelbagai peniaga tempatan untuk disokong, berkongsi kisah persediaan Ramadan dan Raya masing-masing, serta menawarkan peluang untuk pengguna Boost menerima lebih banyak hadiah dan Boost Coins.

Zakat Fitrah Tanpa Kontak

Pengguna boleh membayar Zakat Fitrah dengan mengetik tile ‘Zakat’ di laman utama atau melalui tab ‘Do More’ di bahagian ‘Donation’. Pengguna boleh menambahkan akaun zakat dengan mudah dengan hanya menyediakan maklumat seperti nama, nombor kad pengenalan dan nombor telefon bimbit. Maklumat ‘Harga Beras’ juga tersedia di aplikasi. Setelah selesai membuat pembayaran, pengguna akan menerima resit melalui e-mel yang boleh digunakan untuk tujuan rebet cukai persendirian. Pembayaran zakat melalui e-dompet adalah sah tanpa ‘Lafaz Akad’ dan mematuhi undang-undang Islam.

Pembayaran Zakat Harta di aplikasi juga tersedia untuk LZS, PPZ-MAIWP, dan MUIS sepanjang tahun. Untuk LZNK, MUIP dan PBMaINS, perkhidmatan ini akan ditawarkan bermula bulan Mei ini.

#DoGoodWithBoost

Bulan Ramadan juga merupakan tempoh menyumbang kepada komuniti. Boost tetap meneruskan tradisi Ramadan ini dengan ciri e-derma untuk pengguna Android melalui inisiatif #DoGoodwithBoost. Ciri ‘Donation’ pada aplikasi membolehkan pengguna menderma dengan mudah kepada badan amal dan organisasi yang disukai hanya dengan beberapa ketikan skrin. Amalan kecil seperti ini bakalmenyumbang kepada membantu komuniti yang memerlukan, khususnya mereka yang terjejas oleh pandemik yang sudah berlarutan selama lebih daripada setahun.

Setiap minggu dari 16 April sehingga 14 Mei, Boost akan mengetengahkan badan amal dari pelbagai kategori untuk meningkatkan kesedaran awam terhadap misi sosial dan matlamat mereka. Antara kategori yang tersedia adalah kebajikan komuniti dan masyarakat, kesihatan dan OKU, kanak-kanak, pendidikan dan pemeliharaan alam semulajadi.

Ganjaran Ramadan Boost

Untuk menambahkan lagi kemeriahan di musim perayaan ini, Boost juga telah memperbaharui hadiah BoostUP Pick&Win. Hadiah menarik kini termasuk perkakas keperluan rumah premium seperti Mesin Vakum Tanpa Kord Dyson dan TV QLED Samsung “The Sero” yang menawan; peranti kesihatan dan kecergasan seperti HUAWEI Watch GT2 Pro dan Fitibit Sense serta peranti premium lain seperti iPhone 12 Pro Max, kamera Canon DSLR dan wireless headphone Jabra Elite, serta hadiah lain yang bakal diumumkan.

Katalog Ganjaran Ramadan telah disediakan khas untuk menambah keceriaan Ramadan. Memandangkan keperluan membeli-belah yang meningkat pada musim ini, pengguna boleh menukarkan Boost Coin untuk barang dari katalog. Antara hadiah yang boleh ditebus ialah Kuih Raya, sos masakan Brahim’s serta pelengkap kesihatan dan kecantikan Kinohimitsu.

Pengguna juga boleh menukar mata ganjaran sedia ada di BonusLink, Rakuten Trade atau UOB kepada Boost Coin untuk menebus hadiah dan baucer di katalog Ramadan ini. Penukaran mata ganjaran boleh dilakukan bahagian ‘Coins Exchange’ di bawah tab ‘Do More’ di aplikasi.

Ikuti Boost di Facebook (facebook.com/myboostapp) untuk menonton sesi FB Live. Pengguna juga boleh mendapatkan berita terbaharu sepanjang Ramadan di laman Instagram rasmi Boost (instagram.com/myboostapp) dan laman sesawang (www.myboost.com.my) boleh dimuat turun di  Google Play, App Store atau HUAWEI AppGallery.


Maklumat ASUS ROG Phone 3 Terdedah? Betul Ke Ni?

Pasti ramai yang ternanti-nanti, peranti terbaharu daripada ASUS ROG yang dikenali sebagai ASUS ROG Phone 3. Ini ada sesuatu yang menarik apabila peranti ini dikatakan telah melepasi proses WiFi Alliance’s certification  dan telah muncul dalam senarai Geekbench.

Dengan menggunakan nombor model I003DD  yang boleh dilihat di dalam senarai Geekbench tersebut dan di dalam pensijilan WiFi.

Berkemungkinan peranti ini tampil dengan Snapdragon 865.


Senarai Harga Siri Samsung Galaxy S20! Bermula RM3,599 & Pra Tempahan Dibuka 12 Februari!

Hello! Hello! Hello! Ha tudiaa…Samsung telah pun memperkenalkan siri Samsung Galaxy S20 kepada umum. Jika dilihat, Samsung nampaknya membuat lonjakan drastik pada siri kali ini dengan menawarkan pelbagai teknologi di luar jangkauan akal!  Menambah keriangan ramai, Samsung Malaysia kini berkongsi harga jualan tempatan untuk siri tersebut dan ketersediaan adalah seperti berikut :

Lebih menarik, setiap pra tempatan untuk Samsung Galaxy S20 Ultra dan Samsung Galaxy S20+ akan didatangkan dengan penawaran menarik iaitu  fon telinga tanpa wayar terbaru Samsung iaitu Galaxy Buds+ (bernilai RM599) secara PERCUMA!!

Bagi yang berminat, sesi pra – tempahan akan bermula 12 – 26 Februari menerusi beberapa saluran terpilih seperti Maxis, Harvey Norman, Celcom, Courts, Digi, Urban Republic, YTL, Best Denki, U Mobile, Samsung official online store at Lazada Malaysia, Senheng, Samsung official online store at Shopee Malaysia dan SenQ.


ASUS ZenFone Live (L1) Mula Dijual Akhir Bulan Jun 2018 – Berharga RM399

Minggu depan kami baru sahaja beritahu bahawa ASUS Malaysia akan membawa masuk ZenFone Live (L1) ke pasaran tempatan. Berita ini mendapat kepastian daripada ASUS, di mana peminat boleh mendapatkannya pada akhir bulan Jun ini dengan tawaran harga RM399!

ZenFone Live (L1) hadir dengan dua pilihan warna iaitu Midnight Black dan Shimmer Gold, rekaan yang moden dan skrin 5.5 inci tambahan lagi mesra harga sangat sesuai untuk pengguna yang inginkan peranti kedua, atau pemula.

ASUS ZenFone Live (L1) Berharga Dibawah RM400 Akan Mula Dijual Di Malaysia Tidak Lama Lagi


vivo Y50 Bakal Tiba Di Pasaran Tempatan – Harga Di Bawah RM1000??

Peminat vivo pasti teruja apabila vivo Malaysia telah mengumumkan bahawa vivo Y50 bakal tiba bagi pasaran tempatan tidak lama lagi yang mana ia dikhabarkan berharga di bawah RM1000.

Antara ciri menarik peranti ini adalah ia dilengkapi dengan 6GB RAM dan 128 GB ROM namun spesifikasi penuh peranti ini masih belum diketahui.

Untuk mendapatkan sebarang maklumat, boleh layari laman sesawang Lazada, Shopee dan vivo store.


Kolaborasi Digi Bersama Grab Menawarkan Lebih Ganjaran Kepada Pelanggan!

Digi hari ini telah mengumumkan kerjasama bersama Grab Malaysia untuk memberi lebih ganjaran kepada pelanggan Grab. Kerjasama selama setahun ini membolehkan pelanggan Grab menikmati hiburan di dalam kereta Grab. Ini kerana sebanyak 1000 buah tablet yang menggunakan rangkaian Digi 4G Plus akan digunakan di dalam kereta Grab di seluruh Lembah Klang.

Bukan itu sahaja, pelanggan juga boleh menebus tambah nilai Digi bernilai RM5 dengan 750 mata ganjaran GrabRewards, melalui aplikasi Grab yang eksklusif untuk semua peringkat.

Sebagai bonus, pemandu Grab yang merupakan pelanggan Digi Pascabayar juga akan mendapat hadiah istimewa dari Digi dan Grab. Digi berharap pelanggan Grab dapat menikmati hiburan HD semasa dalam perjalanan.


Maxis & Team Secret perbaharui Kolaborasi, Perkasa Generasi Baru Pemain Betaraf Dunia Di Malaysia Untuk #BikinSampaiJadi

eSports telah berkembang menjadi fenomena global dan semakin ramai pemain Malaysia menunjukkan kemahiran mereka di pentas antarabangsa. Komitmed untuk menyokong bakat tempatan, Maxis dan Team Secret PUBG Mobile Team telah mengumumkan kerjasama berterusan mereka dengan tema #BikinSampaiJadi, dengan objektif bersama untuk memberi inspirasi kepada pemain generasi baru dengan Maxis sebagai rangkaian pilihan.

Peminat juga boleh meraikan peluang bertemu dan bermain dengan barisan pasukan baru, serta memenangi hadiah menarik di laman Facebook Hotlink pada 11 Mac, jam 9 malam. Sementara itu, Maxis akan melancarkan siri 8 episod ‘Kelas #BikinSampaiJadi Bersama Team Secret’ mulai 16 April. Kelas-kelas ini akan merangkumi pandangan, analisis dan strategi yang belum pernah dilihat dari sudut pemain profesional, jurulatih dan penganalisis untuk melengkapkan dan membolehkan pemain yang berazam tinggi untuk mencorakkan semula cara mereka melihat dan bermain PUBG Mobile. Kelas-kelas ini akan disediakan di Facebook Hotlink.

Maxis telah menjadi penaja pasukan Team Secret PUBG Mobile Malaysia sejak tahun 2019. Dengan memanfaatkan keupayaan Maxis sebagai Rangkaian No. 1 Malaysia dan Team Secret sebagai organisasi permainan terkenal di dunia, kini kedua-dua pihak telah mencipta kandungan bersama lebih dari 180,000 minit – merangkumi petua untuk menjadi pemain pro, penipuan pro dengan pasukan SEA, sesi langsung, vlog, dokumentari dan banyak lagi.

Team Secret PUBG Mobile Team baru-baru ini layak ke PUBG Mobile Global Championship Finals sebagai pasukan PUBG Mobile berprestasi terbaik di Malaysia yang muncul di tempat ke-7. Di samping itu, pasukan memperkenalkan dua pemain baru, Fredo Sameon dan Jumper, bersama dengan tiga pemain sedia ada Madtoi, iShotz dan uHighboy. Jurulatih pemain PUBG sebelumnya, Azizan Mansor (Seraveem) dan penganalisis pasukan, Jay Lim “Y2K” Jam Jiang, kedua-dua tokoh yang disegani dalam industri eSports dan Y2K juga bergabung dengan pasukan sebagai jurulatih dan penganalisis pasukan.

Sepanjang tahun lalu, Maxis dan Hotlink telah melancarkan beberapa produk dan pelan  untuk pengalaman permainan yang unggul, termasuk pengalaman WiFi Rumah yang lebih baik dengan Maxis Fiber dan pelancaran WiFi 6 barunya, telefon pintar permainan terbaru dengan Maxis Zerolution, dan Internet, panggilan dan hotspot tanpa had untuk pelanggan Hotlink Prepaid Unlimited.

Terus menyokong dan ikuti perjalanan mereka di #BikinSampaiJadi untuk menjadi juara dunia pertama Malaysia di PUBGM. Nantikan di Facebook Hotlink dan Facebook Team Secret untuk lebih lanjut.


Xiaomi Black Shark Skywalker Muncul Di GeekBench, Dijangka Hadir Dengan Snapdragon 855 & 8GB RAM

Sebuah telefon pintar baru dengan kod nama “Blackshark Skywalker” kini muncul di platform penanda aras Geekbench. Jika dilihat daripada namanya, kita sudah dapat menjangkakan bahawa ia merupakan sebuah peranti terbaharu daripada Xiaomi.

Senarai Geekbench menunjukkan Blackshark Skywalker dikuasakan oleh cip pemproses dengan kod “MSMile”. Sebelum ini, terdapat maklumat mendedahkan kod tersebut adalah nama yang merujuk kepada cip pemproses terbaru, Snapdragon 855. Blackshark Skywalker juga berkemungkinan disokong oleh memori sebesar 8GB RAM dan sistem operasi Android 9 Pie.

Berdasarkan senarai Geekbench, Blackshark Skywalker mencatatkan 3,494  mata dalam ujian satu teras dan 11,149 mata untuk ujian pelbagai-teras.

[SUMBER]

_____________________________________________________________


HotForex memberi ganjaran kepada pelanggan dengan Pulangan Margin Percuma

PORT LUIS, Mauritius, 30 Jun 2021 /PRNewswire/ — Broker pelbagai aset global, HotForex telah mengumumkan bahawa program ganjaran eksklusifnya ROFM (Return on Free Margin) menawarkan peluang kepada pelanggan baru dan sedia ada untuk memperoleh pulangan lumayan hingga 3% pada margin percuma mereka!

PULANGAN KE ATAS MARGIN PERCUMA ANDA- DAPATKAN SEHINGGA 3%

Bagaimana Ia Berfungsi

Pelanggan HotForex boleh menyertai program ROFM dan mula menerima pendapatan harian yang dikreditkan terus ke dompet mereka untuk berdagang atau dikeluarkan!

Pendapatan dikira berdasarkan margin percuma harian akaun dagangan dan jumlah dagangan terkumpul bulan semasa. Jumlah pulangan akan dikreditkan ke dompet pelanggan setiap bulan.

Jurucakap HotForex memberi komen mengenai program penghargaan: “Kami selalu memastikan pelanggan kami adalah keutamaan kami untuk memastikan mereka menikmati pengalaman perdagangan yang terbaik. Dengan ROFM kami mahu pelanggan kami diberi penghargaan dengan pulangan yang mereka layak atas kesetiaan dan sokongan berterusan.”

Lawati Laman sesawang HotForex hari ini untuk mengetahui lebih lanjut mengenai ROFM.

Mengenai HotForex

HotForex adalah broker pilihan multi-aset yang diiktiraf di peringkat antarabangsa untuk lebih daripada 2.5 juta akaun langsung di seluruh dunia yang telah memperoleh lebih daripada 45 anugerah industri yang didambakan dalam sejarah sepuluh tahunnya. Syarikat ini menawarkan pelbagai jenis akaun, produk inovatif, platform, alat dan sumber pendidikan selain perkhidmatan pelanggan yang luar biasa dan keadaan perdagangan yang tiada tandingannya untuk memudahkan individu dan pelanggan institusi untuk berdagang Forex dan CFD dalam talian.

Media Contacts: HF Markets Ltd Tel: +44-2030978571 email: marketing@hotforex.com

Photo – https://ering.com.my/wp-content/uploads/2021/06/hotforex-memberi-ganjaran-kepada-pelanggan-dengan-pulangan-margin-percuma-1.jpg Logo – https://ering.com.my/wp-content/uploads/2021/06/hotforex-memberi-ganjaran-kepada-pelanggan-dengan-pulangan-margin-percuma.jpg

Keywords:  Banking/Financial Service Computer/Electronics New products/services Financial Technology

Source: PRNEWSWIRE


Facebook Messenger : Tampil Antaramuka Baru & Integrasi Lebih Maklumat

Facebook telah mula memperkenalkan rekaan Messenger baru kepada semua penggunanya, di mana kini halaman utama Facebook Messenger pada peranti mudah alih bukan sahaja memaparkan senarai chat terkini, tetapi juga turut menawarkan beberapa maklumat tambahan.

Dengan rekaan terkini, Facebook Messenger akan memaparkan chat terkini dan ia diikuti dengan senarai rakan-rakan yang sering berhubung dengan anda melalui Messenger. Fungsi ini membolehkan salah seorang dari anda memulakan chat baru dan kekal berhubung.

Selain itu, Messenger juga memperlihatkan senarai rakan-rakan yang ada berserta dengan tarikh lahir, sekali gus membolehkan anda menghantar ucapan hanya menggunakan Messenger sahaja. Sebelum ini mesej biasa akan dipaparkan sekali pada Facebook Messenger jika anda menginginkannya, tetapi kali ini ia telah diasingkan siap-siap untuk kemudahan anda. Pada pandangan korang, adakah rekaan baru Facebook Messenger ini menarik?

Muat Turun:


OPPO Meraikan Pemenang Beli & Menang di Pavilion

Penghujung tahun 2015, OPPO Malaysia telah mengadakan peraduan beli smartphone OPPO dan berpeluang untuk memenangi hadiah istimewa. Peraduan bermula 17 Disember 2015 sehingga 7 Januari 2016, manakala penyampaian hadiah pula telah dibuat pada 26 Februari lepas secara terbuka di luar pusat beli-belah Pavilion, Bukit Bintang.

Apa yang menariknya, pemenang hadiah utama Perodua Myvi 1.3 Premium X, memenanginya selepas dia membeli smartphone OPPO Neo 7 yang hanya berharga RM798. Dia terpilih sebagai pemenang daripada ribuan penyertaan yang diterima oleh pihak OPPO. Selain itu, hadiah tempat kedua telah memenangi percutian selama 3 hari 2 malam untuk 2 orang ke Bali, Indonesia. Di tempat ketiga pula, membawa pulang sebuah TV LED berukuran 32 inci. Kesemua pemenang ini telah membeli smartphone milik OPPO dari pengedar sah OPPO dan secara online di OPPOstore.com.my, kemudian sistem OPPO akan memilih secara rawak pemenang yang bertuah.


Xiaomi Mi 10S Bakal Dirasmikan Pada 10 Mac!!!

Buat peminat Xiaomi ada satu berita yang menarik apabila dikhbarkan Xiaomi bakal melancarkan Xiaomi Mi 10S pada 10 Mac ini!!

Dalam satu poster yang terdedah, peranti ini dilihat mirip seperti Mi 10 Extreme Commemorative Edition. Ia hadir dengan kamera utama 100MP dan dihadirkan dengan 3 varian warna iaitu putih, biru dan hitam.

Peranti ini akan dilancarkan pada jam 2 petang. Jadi, teruskan bersama kami bagi mengetahui maklumat terkini mengenai peranti ini.


[Khabar Angin] 10 Ciri Yang Perlu Ada Pada iOS 12

Pada tahun ini Apple bakal melancarkan antaramuka terbaru iOS 12 kepada pengguna iPhone di seluruh dunia. Tetapi apakah ciri yang mungkin ada pada iOS terbaru ini? Menurut khabar angin yang dikongsi, ia mungkin akan menampilkan sejumlah ciri baru yang mungkin pengguna harapkan. Jadi apa kata kita lihat senarai di bawah :

Pengguna mahukan perubahan ketara yang pernah dilakukan pada iOS 6 ke iOS 7. Tapi pada kali ini Apple mungkin akan membuat perubahan kecil dengan antaramuka Safari. Perubahan ketara boleh dilihat pada aplikasi pra pasang App Store pada iOS 11.

Sekurang-kurangnya mentatal iPhone pada waktu malam atau di bilik gelap tidak menjengkelkan atau memedihkan mata.

Ini seperti peranti Android. Pengguna bebas untuk mengunci aplikasi yang mereka rasakan orang lain tidak perlu lihat.

Pembahagian aplikasi pada skrin kini amat penting. Pengguna boleh melakukan dua kerja dalam satu masa. Misalnya, menonton video sambil menaip mesej kepada kenalan.

Setiap versi iOS terbaru akan didatangkan dengan wallpaper baru. Jadi tidak hairan pada iOS 12, Apple akan bawakan wallpaper Live yang lebih menarik. Mungin wallpaper seperti Android Oreo pada Google Pixel 2, pergerakan ombak laut yang sentiasa memukul pantai.

Kali terakhir control centre diubah pada iOS 11, jadi mungkin pada kali ini Apple akan menambah lebih banyak ciri dan butang atau meletakkan warna pada ikon.

Untuk tetapkan konfigurasi kamera, pengguna perlu ke Settings dan membuat perubahan di sana. Diharapkan selepas ini, Apple wujudkan ciri pintas terus di dalam aplikasi kamera.

Satu-satunya ciri yang pengguna iPhone perlukan ialah ikon yang serba baru. Bukan hanya membuat perubahan kecil tetapi Apple perlu memberikan nafas baru untuk ikon pada iPhone mahupun iPad.

Setakat ini Apple tidak memperkenalkan ciri baru pada aplikasi FaceTime. Dengan peredaran masa, membuat panggilan video secara berkumpulan amat diperlukan.

Cip A11 Bionic disahkan sebagai cip pemproses terpantas yang ada di pasaran. Apa kata Apple naikkan lagi kebolehan iOS 12 dengan meningkatkan kelajuan dan yang paling penting stabil – pengguna tidak mahu peranti mereka diperlahankan disebabkan kapasiti bateri yang kurang.

Sumber


ZTE Nubia Z11 Dijual Sebanyak 25 Unit Dalam Masa Sesaat?!

ZTE telah rasmi melancarkan Nubia Z11 di negara China dan mula dijual pada 6 Julai yang lepas. Peranti ini telah habis dijual dalam masa 2 jam sahaja! Menurut jurucakap ZTE, Nubia Z11 telah berjaya dijual sebanyak 25 unit setiap saat!

Memandangkan permintaan yang sangat menggalakkan, ZTE telah membuka kembali jualan pada 20 Julai ini, tetapi anda boleh membuat tempahan bermula 13 Julai sehingga 19 Julai.

Nubia Z11 adalah sebuah smartphone berskrin 5.5 inci beresolusi 1920×1080 piksel, yang menawarkan dua pilihan memori berbeza. Model 64GB ROM, 4GB LPDDR4 RAM dijual pada harga RMB 2499 (kira-kira RM1474) dan 128GB ROM, 6GB LPDDR4 RAM pula berharga RMB 3499 (kira-kira RM2064).


Perintah Mahkamah Ke Atas Senior Halang Pengimportan Pemisah Bateri Ke United Kingdom Dilanjutkan

CHARLOTTE, Carolina Utara, 29 Mei 2020 /PRNewswire/ — Ekoran daripada kebenaran oleh mahkamah United Kingdom (UK) pada 7 Mei 2020 berhubung injunksi interim ke atas Shenzhen Senior Technology Material Co., Ltd. (Senior) sebagaimana yang dimohon oleh Celgard, LLC (Celgard), subsidiari Polypore International, LP (Polypore), hal ini dikembalikan ke mahkamah UK pada 21 Mei 2020. Perintah baharu mahkamah ini meneruskan pelaksanaan injunksi interim sementara menunggu perbicaraan substantif selanjutnya yang akan diadakan pada tarikh yang dipersetujui antara 29 Jun dan 10 Julai 2020. Senior menyerahkan surat rasmi kepada Hakim bagi memaklumkan aku janji rasminya kepada mahkamah UK. Celgard berhasrat untuk meneruskan injunksi melalui perbicaraan kes rahsia perdagangannya ke atas Senior pada perbicaraan yang seterusnya.

Pada 30 April 2020, Celgrad memfailkan permohonan untuk injunksi segera ke atas Senior di Mahkamah Tinggi Keadilan di London, England. Pada 7 Mei, secara ex parte, mahkamah UK membenarkan injunksi interim bagi menghalang Senior daripada mengimport pemisah bateri tertentu ke UK.

Terdahulu pada 2 Mac, Celgard memfailkan Aduan ke atas Defendan-defendan Shenzhen Senior Technology Material Co. Ltd. (Senior-China), Shenzhen Senior Technology Material Co. Ltd. (US) Research Institute (Senior-California), Xiaomin (Steven) Zhang, Sun Town Technology, Inc., Global Venture Development, LLC dan Global Venture Development, Inc. (secara keseluruhannya, Global Venture) (secara keseluruhannya, Defendan-defendan WDNC) di Mahkamah Daerah A.S. untuk Daerah Barat California Utara (WDNC) atas penyalahgunaan rahsia perdagangan, amalan perdagangan yang tidak jujur dan mengelirukan serta persaingan tidak adil, konspirasi awam, pengayaan tak patut dan penukaran.

Di samping itu, Celgard memfailkan Aduan Pindaan Kedua ke atas Defendan-defendan Shenzhen Senior Technology Material Co. Ltd. (US) Research Institute (Senior-California), Farasis Energy USA, Inc., Farasis Energy, Inc., Farasis Energy (Gan Zhou), Inc. dan Farasis Energy (Gan Zhou) Co., Ltd. (secara keseluruhannya, Farasis), Sun Town Technology, Inc., Global Venture Development, LLC dan Global Venture Development, Inc. (secara keseluruhannya, Global Venture) (secara keseluruhannya, Defendan-defendan NDCA) atas pelanggaran paten, kemungkiran kontrak dan kemungkiran waad tersirat berniat baik dan urusan yang adil di Mahkamah Daerah A.S. untuk Daerah Utara California (NDCA).

Aduan WDNC mendakwa bahawa Defendan-defendan WDNC, termasuk bekas pekerja Celgard, Xiaomin (Steven) Zhang, yang kini merupakan Ketua Pegawai Teknologi Senior-China yang menukar namanya kepada Bin Wang atas permintaan Senior-China, menyalahgunakan dengan sengaja dan menyalahi undang-undang rahsia perdagangan serta maklumat sulit Celgard dan terus berbuat demikian. Beberapa pencabulan undang-undang yang lain juga turut didakwa.

Aduan Pindaan Kedua NDCA mendakwa Defendan-defendan NDCA melanggar Paten Keluaran Semula Amerika Syarikat Celgrad RE47,520 (paten ‘520), dahulunya Paten Amerika Syarikat 6,432,586 (paten ‘586), ke atas pemisah bersalut seramik dan Paten Amerika Syarikat Celgard No. 6,692,867 (paten ‘867), ke atas pemisah polipropilena serta beberapa pencabulan undang-undang dan pelanggaran lain. Lihat Siaran.

Pada Disember 2019, Celgard memfailkan Aduan Pindaan Pertama di NDCA yang menambah kepada saman tersebut Defendan-defendan Farasis, Sun Town dan Global Venture. Lihat Siaran.

Pada September 2019, Celgard memfailkan saman ke atas Senior yang menjual pemisah di seluruh dunia yang dihasilkan oleh mereka di Shenzhen, China. Aduan oleh Celgard mendakwa Senior telah melanggar paten ‘520 dan ‘867 A.S. Celgrad ke atas pemisah bersalut seramik dan pemisah polipropilena dan melesapkan dan menyalahgunakan rahsia perdagangan dan maklumat sulit Celgard secara menyalahi undang-undang, antara pencabulan lain dan menuntut ganti rugi terhadap kerosakan. Lihat Siaran.

Pada September 2019, Celgard berjaya menyelesaikan tuntutan mahkamah pelanggaran paten ke atas Targray International. Lihat Siaran. Celgard juga berjaya menyelesaikan dua saman pada bulan Jun 2019 ke atas MTI Corporation. Lihat Siaran.

Lanjutan efektif injunksi interim ini dan keputusan yang berjaya bagi kes-kes Targray dan MTI mengukuhkan lagi integriti harta intelek (IP) Celgard berhubung pemisah bersalut dan tidak bersalut untuk bateri ion-litium. Celgard akan terus menghalang eksploitasi yang tidak adil terhadap teknologi dan IPnya bagi melindungi aset serta pelanggannya.

Latar Belakang Celgard dan Polypore

Celgard mengkhusus dalam membran mikroliang proses kering bersalut dan tidak bersalut yang digunakan sebagai pemisah yang merupakan komponen utama bateri ion-litium. Teknologi pemisah bateri Celgard adalah penting untuk prestasi bateri ion-litium untuk kenderaan pemanduan elektrik, sistem penyimpanan tenaga dan aplikasi-aplikasi lain.

Celgard, LLC ialah subsidiari milik penuh Polypore International, LP, sebuah Syarikat Asahi Kasei.

Polypore ialah syarikat bertaraf global yang mempunyai kemudahan di sembilan negara yang mengkhusus dalam membran mikroliang yang digunakan dalam kenderaan elektrik dan nanoelektrik, sistem penyimpanan tenaga dan aplikasi khusus. Kunjungi www.celgard.com dan www.polypore.com.

Keywords: Chemical Computer/Electronics Electrical Utilities Utilities Legal issues Patent Law

Source: PRNEWSWIRE


Pengumuman Harga Sony Xperia X

Sony Xperia X bakal dilancarkan tidak lama lagi di Malaysia, dan jika anda ke laman web rasmi Sony Store Malaysia Sony Store Malaysia, harga peranti terbaru itu sudah pun terpampang. Bagi yang berminat mendapatkan Sony Xperia X, model tersebut dijual pada harga RM 2,499.

Sony Xperia X hadir dengan paparan Full HD 5 inci dan juga dikuasakan cip pemproses Qualcomm Snapdragon 650, 64-bit Hexa-core yang akan memastikan peranti anda mampu melakukan kerja dengan pantas. Kemampuan optikalnya pula bergantung kepada kamera 23 megapiksel dengan PDAF dan kamera hadapan 13 megapiksel. Sony juga menawarkan pelbagai aksesori percuma seperti Sony Style Cover, pelindung skrin dan juga kad MicroSD 64 GB sekiranya anda mendapatkan peranti ini pada tempoh Pra-tempah


Miliki Samsung Galaxy Z Flip  Pada Harga Bulanan Hanya RM305.48 Sahaja!!!

Pengguna yang berminat untuk mendapatkan Samsung Galaxy Z Flip, ini untuk anda. Kini harga telefon ini hanya RM3999 (harga asal RM5888). Anda juga boleh mendapat rebat sehingga RM4815 untuk pertukaran telefon lama. Untuk maklumat lanjut, sila lawati laman web rasmi Samsung.

Di samping itu, anda juga boleh membeli telefon ini secara ansuran. Angsuran akan menikmati pembayaran percuma selama sebulan, bernilai RM333.25. Pengguna boleh membeli telefon ini secara ansuran pada harga minimum RM305.48.

Untuk maklumat lebih lanjut mengenai tawaran ini, sila klik di sini.


GAC MOTOR Melancarkan GA8 Mewah Serba Baharu Utama di Arab Saudi

RIYADH, Arab Saudi, 21 Okt. 2020 /PRNewswire/ — GAC MOTOR, bersama dengan rakan kongsi Aljomaih Automotive Company, mengadakan siaran dalam talian global khas pada 15 Oktober untuk pelancaran GA8 mewah serba baharu yang utama dalam pasaran Saudi. Memanfaatkan reputasi baik GAC MOTOR, model GA8 atasan yang utama tersebut telah menarik banyak perhatian ketika dilancarkan dan dijangka akan menjadi kereta mewah pilihan terbaik untuk golongan elit baharu Saudi.

the All new GA8

Sidang media global secara langsung di YouTube ini dihoskan bersama oleh Ahmad Albader, pengacara terkenal Saudi, dan Rana Jobran, hos TV dan radio. Menggabungkan video produk, interaksi secara langsung dengan penonton dalam talian dan aktiviti-aktiviti lain.

Sebagai kereta GAC MOTOR utama yang baharu, GA8 serba baharu ini merangkumi hasil daya cipta dan kepintaran GAC MOTOR selama 12 tahun dan akan memberikan pengalaman pemanduan dan perkhidmatan terbaik kepada golongan elit tempatan Arab Saudi. Dengan panjang melebihi 5 meter dan jarak roda 2.9 meter, kereta utama baharu ini dilengkapi dengan enjin 390T generasi ketiga yang sangat berkuasa dan hanya mengambil masa 7.8 saat dari 0 hingga 100km/j.

Sambil mengekalkan kelebihan asalnya, penambahbaikan GA8 baharu terhadap keselamatan badan dan persekitaran dalaman memastikan keselamatan menyeluruh namun memberikan keselesaan mendalam untuk penumpangnya. GA8 turut dilengkapi dengan tempat duduk khas G-Health yang menggunakan suede berkualiti, Ultrasuede® dan kulit yang berkualiti tinggi, dengan pengudaraan barisan depan, penapis penyaman udara CN95, dan sistem pembersih udara plasma, yang mengasingkan haba dan bahan berbahaya dengan berkesan sambil mengekalkan kesegaran udara di dalamnya.

Mencatatkan pertumbuhan yang stabil dan kesempurnaan barisan keluaran semenjak memasuki Pasaran Saudi

Dengan 5 bilik pameran di 4 bandar besar Saudi, GAC MOTOR telah berkembang dengan pesat semenjak memasuki Pasaran Saudi pada 2018 dengan Aljomaih Automotive Company.

GAC MOTOR telah memperkenalkan lapan model di Arab Saudi setakat ini, termasuk SUV, sedan tiga ruang, dan MPV yang mendapat sambutan positif, kerana ia memberikan pengguna Saudi pengalaman pemanduan yang pelbagai dan berkualiti tinggi.

Dengan pasukan R&D yang mantap dan sistem pembuatan pintar, GAC MOTOR telah mematangkan sistem rantaian bekalan globalnya, dan mewujudkan kawalan kualiti yang ketat untuk semua bahagian. Polisi waranti lima tahun atau 150,000 km GAC MOTOR juga sangat meyakinkan pengguna. Dengan penambahbaikan sedemikian, GAC MOTOR berada di kedudukan yang baik untuk mewujudkan kehidupan mobiliti yang lebih menyenangkan bagi pengguna di seluruh dunia.

Source: PRNEWSWIRE


CES 2018 : Sony Xperia XA2, XA2 Ultra Dilancarkan Dengan Snapdragon Dan Bateri Besar

Setelah kita melihat beberapa gambar yang tertiris di arena sesawang sebelum ini, Sony kini melancarkan Xperia XA2 dan XA2 Ultra secara rasmi. Kedua-dua model telefon pintar ini membawakan beberapa ciri menarik yang dikategorikan sebagai peranti kelas pertengahan-atas. Xperia XA2 dan XA2 Ultra kini didatangkan dengan set cip Snapdragon 630 menggantikan cip MediaTek Helio P20 pada tahun lepas.

Berukuran 163 x 80 x 9.5mm dan seberat 221g, peranti ini hadir dengan paparan 6-inci HD penuh dan ditemani bateri sebesar 3,850mAh yang menyokong pengecasan pantas QuickCharge 3.0. Ia juga dimuatkan dengan memori RAM 4GB serta ROM 32GB atau 64GB.

Peranti ini dibekalkan dengan kamera utama 23 Megapiksel f/2.0 Exmor RS yang sama seperti generasi terdahulu. Manakala kamera depan 8 Megapiksel berfungsi sebagai lensa sudut lebar dan kamera kedua 16 Megapiksel pula menyokong penstabilan imej (OIS) dan autofokus.

Kerangkan badan Xperia XA2 Ultra yang besar turut menyediakan ruang slot kad microSD dan pengimbas cap jari di bahagian belakang.

Selain versi Ulta, Xpera XA2 pula didatangkan dengan skrin 5.2-inci bersama paparan HD 720p. Bateri 3,300mAh pula menyokong pengecasan pantas QuickCharge3.0. Memori dalaman menerima RAM 3GB dan storan sebanyak 32GB.

Sensor kamera pada model ini masih sama seperti versi ultra iaitu dua kamera 16MP + 8MP di depan, dan 23 Megapiksel f/2.0 di bahagian kamera belakang. Kedudukan modul kamera belakang untuk kedua-dua peranti kini dialihkan ke bahagian tengah tidak seperti model Xperia yang lain. Xperia XA2 dipadankan dengan sistem pengimbas cap jari di panel belakang dan sokongan dwi-SIM.

Sony Xperia XA2 Ultra dan Xperia XA2 dioperasikan oleh Android 8.0 Oreo dan antaramuka yang kemas mirip seperti Android asli.

Kedua-dua akan memasuki pasaran global bermula Februari 2018 tanpa pengumuman harga setakat ini.

Sumber


Majalah Gila-Gila Kini Dalam Bentuk Digital, Muat Turun Boleh Dilakukan Bagi Android Dan iPhone

Siapa sahaja yang tidak mengenali majalah kartun terkenal Malaysia, Gila Gila. Majalah ini sinonim dalam bentuk bercetak namun kini ia ditawarkan di dalam bentuk digital khusus buat peminatnya.

Justeru pelancaran aplikasi GG Komik membolehkan mendapatkan serta mengikuti kandungan majalah ini sejak 41 tahun lepas secara digital. Pengguna Android dan iPhone kini boleh menikmati kandungan di dalam aplikasi ini.

Aplikasi ini menawarkan beberapa kategori bagi memudahkan anda untuk mengikuti kandungannya. Anda juga boleh menonton kandungan jenaka dalam bentuk video. Bagi yang berminat anda bolehlah memuatnaik aplikasi ini secara percuma!!!


OPPO A5 2020 Kini Mula Dijual Secara Rasmi – Berharga RM899!

Seiring pelancaran OPPO A9 2020 baru-baru ini, OPPO turut muncul dengan OPPO A5 2020. Bagi yang berminat, OPPO A5 2020 kini telah mula dijual secara rasmi di Malaysia. Dijual pada harga RM899, OPPO A5 2020 dibekalkan dengan sejumlah penawaran yang baik termasuklah empat kamera utama dengan gabungan lensa 12MP + 8MP + 2MP + 2MP, memori sebesar 4GB RAM + 128GB ROM dan bateri bekapasiti 5,000mAh.

Ketersedian bermula sekarang dan boleh dibeli menerusi beberapa saluran berbeza termasuk OPPO Concept Stores, pengedar sah OPPO, OPPO Online Store dan rakan telco utama yang mengambil bahagian. Layari OPPO Malaysia untuk maklumat lanjut dan kekal bersama eRing untuk maklumat terkini.


Instagram Menambah Lokasi Dan Hashtag Stories Dalam Halaman Explore

Semenjak dua menjak ini Instagram nampaknya sering memperkenalkan ciri-ciri ‘baru’ yang diambil daripada aplikasi Snapchat. Walaupun begitu pengguna masih tidak hiraukan selain ia memberi lebih keseronokan kepada mereka. Hari ini anak syarikat Facebook memperkenalkan dua lagi ciri baru iaitu lokasi dan hashtag Stories yang boleh dijumpai di halaman Explore. Pengguna boleh tap ke bahagian kedua di bawah bersebelahan paparan home untuk menggunakan ciri ini.

Cincin stories ini akan mempamerkan berkenaan lokasi yang berhampiran dengan anda. Stories ini datang daripada pengguna yang menggunakan sticker lokasi di dalam stories mereka.

Selain itu, untuk stories Hashtag pula ia membantu dan memudahkan pencarian bergantung dengan minat anda. Oleh itu, apabila anda mencari hashtag, cincin stories ini mungkin berada di bahagian atas halaman. Ini pula dicipta melalui orang-orang yang telah menggunakan hashtag lokasi dalam stories mereka.

Jika stories anda dipaparkan di halaman orang lain, ia akan memberitahu berapa ramai yang telah melihatnya. Ciri-ciri ini akan mula berada dalam Instagram versi 10.22 di platfom Android dan juga iOS pada minggu-minggu akan datang.


Jualan Eksklusif Lazada, Realme C1 – 22 November 2018, 10 Pagi!

Salah satu dari model Realme yang diperkenalkan di Malaysia pada 7 November yang lepas, Realme C1 akan mula dijual secara eksklusif di Lazada, mulai 22 November pukul 10 pagi sehingga 22 Disember 2018. Telefon pintar kelas pertengahan ini boleh dibeli pada harga tawaran RM399 (harga runcit: RM449) untuk tempoh masa terhad serta ditawarkan dalam dua pilihan warna iaitu Mirror Black dan juga Navy Blue.

Sebelum itu, ada berita baik buat semua! Sekiranya pengikut Realme di Store Lazada mencapai 3,000 orang, Realme akan menawarkan seunit C1 dengan harga RM199 pada 20 November 2018, masa 10 pagi. Sementara apabila pengikut mencecah 5,000 orang, dua unit Realme C1 dijual pada harga serendah RM99. Tidak hanya setakat itu, bila pengikut meningkat kepada 7,000 orang pula, tiga unit Realme C1 boleh dibeli pada harga RM9. Akhir sekali, cukup 10,000 orang pengikut, empat unit Realme C1 akan dijual pada harga hanya RM1! Giler wehh…

Jadi korang tunggu apa lagi, cepat ramai-ramai ikuti Store Realme di Lazada sekarang dan bersedia pada 20 November 2018 ini, pukul 10 pagi.

Realme C1 hadir dengan paparan skrin bersaiz 6.2 inci HD+ bersama resolusi 720 x 1520 piksel bersama rekaan takuk. Dikuasakan oleh pemproses Snapdragon 450 bersama 2GB RAM dan storan dalaman sebesar 16GB. Ia juga menyertakan sokongan dwi-kamera dengan resolusi 13 MP (f2.2) + 2MP (f/2.4), kamera hadapan 5MP (f/2.2) dan bateri berkapasiti sebesar 4,230mAh.

Baca juga:


Sertai Peraduan ‘vivo Portrait Expert Photography’ & Menangi Wang Tunai Sehingga RM1,700

Kepada yang gemar berswafoto, inilah masanya untuk anda memenangi hadiah wang tunai bernilai sehingga RM1,700 dengan menyertai peraduan ‘vivo Potrait Expert Photography’.

Bermula 7 Mei sehingga 8 Jun 2018, vivo Malaysia Fans Club dengan Xiamen University Malaysia Photography Club telah mengadakan pertandingan fotografi yang terbuka untuk semua peringkat umur.

Terdapat lima pemenang yang akan dipilih iaitu pemenang utama (RM500), tempat pertama (RM300), tempat kedua (RM200), saguhati (RM100) dan gambar yang paling banyak like (RM50).

Dengan tiga langkah mudah, anda boleh menjadi salah seorang dari pemenang bertuah! Pemenang akan diumumkan pada 22 Jun 2018.

Mengambil gambar potret yang kreatif menggunakan telefon pintar sahaja (boleh menggunakan efek / filters).

Like page dan muat naik gambar potret dengan hashtag (#VivoMalaysiaFansClub #XMUMPhotographyClub #PortraitExpert).


Adobe Mendapati Pelajar Dan Guru Gen Z Di Malaysia Memilih Kreativiti Sebagai Kunci Kejayaan

Hari ini, dalam satu kajian, Adobe telah mengeluarkan pandangan mengenai pelajar dan guru-guru Gen Z di Malaysia. Penyelidikan mendapati bahawa apabila penerangan kerja berubah dan bergerak ke arah tenaga kerja yang semakin tidak menentu, pelajar Gen Z tidak akan bersedia menghadapi masalah “dunia nyata” yang dihadapi hari ini.

Adobe telah menunjukkan 250 pelajar Gen Z di antara umur 11 hingga 17 serta 100 guru di Malaysia telah menjalani survei sekaligus mendapati 97 peratus pelajar dan 100 peratus guru melihat kreativiti sebagai platfom yang penting.

Manakala, 96 peratus pelajar percaya kerjaya masa depan mereka akan melibatkan penciptaan sementara 97 peratus guru pula merasa pelajar Gen Z akan mempunyai kerjaya yang tidak ada hari ini. Para pelajar Gen Z juga berkongsi pendapat bahawa kelas yang memberi tumpuan kepada komputer dan teknologi belum tentu dapat digemari oleh rata-rata pelajar.

Walaupun berasa teruja, pelajar-pelajar Gen Z di Malaysia melihat diri mereka sebagai bercita-cita tinggi, ingin tahu dan kreatif. Hampir 40 peratus daripada pelajar-pelajar Gen Z merasa tidak bersedia untuk masa depan, dan merasakan apa yang mereka pelajari di luar kelas adalah lebih penting untuk kerjaya masa depan berbanding apa yang mereka pelajari di dalam kelas.

Walaupun pelajar Gen Z di Malaysia melihat diri mereka sebagai lebih kreatif daripada generasi masa lalu, guru dan pelajar telah bersetuju bahawa kaedah terbaik untuk pembelajaran dan pengajaran adalah melalui pendekatan melalui kerjasama dengan orang lain. Perspektif ini berkait rapat dengan 68 peratus pendidik yang ingin mengembangkan kurikulum.

Kajian ini telah diambil secara atas talian pada 21 September sehingga 5 Oktober yang lalu melibatkan 350 orang termasuk 100 orang guru.


Microland Diiktiraf sebagai Peneraju dalam Magic Quadrant Gartner untuk Perkhidmatan Rangkaian Terurus

BENGALURU, India, ATLANTA dan LONDON, 30 November 2020 /PRNewswire/ — Microland, sebuah syarikat transformasi digital global hari ini mengumumkan bahawa ia telah diakui sebagai Peneraju dalam Magic Quadrant Gartner untuk Perkhidmatan Rangkaian Terurus. Laporan terperinci boleh didapati di https://www.microland.com/analyst-insights/leader-gartner-magic-quadrant.

Gartner menilai vendor melalui pelbagai parameter. Penilaian dibuat berdasarkan dua kategori perkhidmatan iaitu LAN terurus & WAN /WLAN Terurus dan lima atribut pengurusan platform dalam penyampaian perkhidmatan, fungsi pengurusan perkhidmatan, automasi operasi, pengurusan pengalaman pelanggan & perkhidmatan profesional yang merupakan keupayaan Teras bagi Perkhidmatan Rangkaian Terurus.

Laporan tersebut mensasarkan bahawa “Menjelang tahun 2023, 40% pembeli perniagaan akan memerlukan definisi perkhidmatan piawai dari penyedia perkhidmatan rangkaian terurus (MNS), meningkat daripada 15% pada tahun 2018” dan bahawa “Menjelang tahun 2024, untuk meningkatkan ketangkasan dan sokongan bagi aplikasi awan, 60% perniagaan akan melaksanakan SD-WAN, berbanding dengan sekitar 30% pada tahun 2020.”

Menurut laporan “Pasaran MNS terdiri daripada penyedia MNS yang berkemampuan di peringkat global yang menyediakan fungsi pengurusan perkhidmatan untuk operasi rangkaian perniagaan.” “Para penyedia di pasaran ini adalah sama ada Penyedia Perkhidmatan Rangkaian (NSP) atau bukan NSP, kerana kedua-dua jenis penyedia ini adalah yang biasa di pasaran ini.” Menurut laporan lain, “Keupayaan Kritikal untuk Perkhidmatan Rangkaian Terurus”, “Para penyedia dalam penyelidikan ini adalah NSP atau bukan NSP, kerana kedua-dua jenis ini biasa di pasaran ini dan juga telah memenuhi syarat untuk memberikan perkhidmatan secara global, di luar negara asal mereka sendiri.”

Pradeep Kar, Pengasas, Pengerusi dan Pengarah Urusan memberi komen: “Kami percaya bahawa pengiktirafan Microland dalam Magic Quadrant Gartner untuk Perkhidmatan Rangkaian Terurus adalah pengesahan sebenar daripada penumpuan kami dalam menjadi Rakan Pilihan Infrastruktur IT kepada pelanggan kami selama 31 tahun dan Microland telah berada di hadapan dalam menyediakan Perkhidmatan Rangkaian Terurus sejak awal. Saya percaya bahawa pengiktirafan ini adalah bukti betapa mendalam dan luasnya perkhidmatan kami dan ini akan mendorong inovasi yang berterusan. Kami dedikasikan pengiktirafan ini kepada para pelanggan kami yang sentiasa memberi inspirasi kepada kami untuk meningkatkan tahap kejayaan.”

Laporan tersebut menggariskan, “Bagi Perkhidmatan Rangkaian Terurus (MNS), automasi adalah kunci kepada kecekapan dan kualiti platform penyampaian perkhidmatan dalam skala besar. Apa yang penting, bidang automasi juga mempunyai kepentingan untuk mengekalkan kualiti penyampaian perkhidmatan dan pengalaman positif pelanggan daripada penawaran MNS penyedia.”

Memberi reaksi kepada penyataan penting tersebut, Robert Wysocki, Naib Presiden Kanan & Pemimpin Penyelesaian Pelanggan Global – Jaringan & Keselamatan Siber menyatakan: “Kami percaya ini adalah pengiktirafan terhadap kemampuan kami untuk mendorong pengalaman pelanggan yang lebih hebat melalui pelaburan berterusan dalam penyelesaian inovatif. Salah satu bidang pelaburan utama kami adalah dalam platform penyampaian perkhidmatan automatik—Platform Jaminan Jaringan yang membantu dalam pengurusan proaktif kitaran hidup lengkap bagi pengurusan infrastruktur rangkaian.”

Mahesh Nagaraj, Ketua Pegawai Pemasaran menambah, “Kami berasa dihargai kerana Gartner telah mengiktiraf kami sebagai Peneraju dalam Magic Quadrant untuk Perkhidmatan Rangkaian Terurus. Kami percaya bahawa teknologi berfungsi paling baik apabila anda kurang menyedarinya, ia merupakan cara kami mendekati penglibatan pelanggan kami dan setiap rancangan, intervensi dan inovasi difokuskan pada jaminan janji tersebut. Rangkaian penyelesaian proprietari Microland telah menjadi pemangkin dalam membolehkan pelanggan kami mempercepat perjalanan transformasi mereka dan ‘merealisasikan digital.”

Microland mempunyai pelanggan dalam pelbagai sektor termasuk BFSI, Peruncitan, Teknologi Tinggi, Farmaseutikal & Sains Hayat dan telah menyediakan Perkhidmatan Rangkaian Terurus dan Perkhidmatan Transformasi Rangkaian di seluruh dunia di 170 buah negara. Microland memberikan Perkhidmatan Rangkaian Terurus kepada pelanggannya melalui beberapa NOC yang beroperasi 24 x 7 yang disokong oleh IP ciptaannya sendiri, Platform Jaminan Jaringan. Rangkaian penawaran Microland termasuk menguruskan infrastruktur rangkaian di seluruh spektrum LAN, WLAN, WAN dan pusat data dengan kepakaran yang signifikan dalam teknologi baharu muncul termasuk rangkaian yang ditentukan perisian (SDLAN, SDWAN), Wi-Fi 6.0 dan 5G. Microland telah menjalin kerjasama dengan beberapa penyedia teknologi antaranya Cisco, Fortinet, Velocloud oleh VMware dan Versa Networks.

Sumber:

Gartner, Magic Quadrant for Managed Network Services, Ted Corbett dll., 9 Nov 2020

Gartner, Critical Capabilities for Managed Network Services, Danellie Young dll., 10 November 2020

*Gartner tidak menyokong mana-mana vendor, produk atau perkhidmatan yang digambarkan dalam penerbitan penyelidikannya dan tidak mencadangkan pengguna teknologi untuk memilih hanya vendor dengan penilaian tertinggi atau sebutan lain. Penerbitan penyelidikan Gartner terdiri daripada pendapat organisasi penyelidikan Gartner dan tidak boleh ditafsirkan sebagai pernyataan fakta. Gartner menolak semua jaminan, tersurat atau tersirat, sehubungan dengan penyelidikan ini, termasuk sebarang jaminan kebolehdagangan atau kesesuaian untuk tujuan tertentu.

Tentang Microland

Penyampaian digital dan “Making Digital Happen” oleh Microland membolehkan teknologi melakukan lebih banyak dan kurang gangguan. Kami memudahkan pihak perusahaan untuk menggunakan infrastruktur NextGen Digital. Kami mengaktifkannya dengan menggunakan kepakaran kami di Pusat Awan dan Data, Rangkaian, Tempat Kerja Digital, Keselamatan Siber dan IoT Perindustrian—memastikan tahap kecemerlangan dapat diramalkan, boleh dipercayai dan stabil.

Dalam dunia yang terkesan dengan COVID, Microland akan memastikan digital diguna pakai oleh perniagaan dengan fokus utama pada perkhidmatan yang lebih relevan dengan pelanggan dan prospek kami berbanding sebelumnya. Diperbadankan pada tahun 1989 dan beribu pejabat di Bengaluru, India, Microland mempunyai lebih daripada 4,500 pakar digital di seluruh pejabat dan pusat penghantaran di Asia, Australia, Eropah, Timur Tengah dan Amerika Utara.

Ketahui lebih lanjut di sini: https://www.microland.com/

Logo: https://ering.com.my/wp-content/uploads/2020/11/microland-diiktiraf-sebagai-peneraju-dalam-magic-quadrant-gartner-untuk-perkhidmatan-rangkaian-terurus.jpg

Keywords: Computer Networks Computer/Electronics Internet Technology Multimedia/Online/Internet Outsourcing Businesses Telecommunications Survey, Polls & Research Trade show news

Source: PRNEWSWIRE


Peminat Huawei Sanggup Beratur 7 Jam Untuk Mendapatkan Peranti Idaman Mereka

Peranti Huawei Mate 10 yang terbaru dari Huawei untuk tahun ini menawarkan sejumlah ciri-ciri yang menarik. Salah satunya cip ialah pemproses Kirin 970 kini dilengkapi Neural Network Processing Unit (NPU) iaitu teknologi kecerdasan pintar yang pertama seumpanya diperkenalkan pada telefon pintar.

Ini membuatkan ramai pengguna mula tertarik sekaligus pada hari pertama penjualan di Malaysia telah mendapat sambutan yang sangat memberansangkan. Peminat peranti ini sanggup meluangkan masa dengan beratur seawal jam 3 pagi di pintu utama Huawei Pavilion Elite untuk menjadi pembeli yang terawal.

Di sana, pembeli yang terawal melakukan pembelian telah menerima layanan VIP daripada kakitangan Huawei. Bukan itu sahaja, sesi pra-tempah yang diadakan sebelum itu juga telah mencatatkan sebanyak 10,000 unit tempahan ini disebabkan Huawei Mate 10 dijual pada harga tidak terlalu tinggi iaitu RM2,699 seunit.

Huawei Mate 10 ditawarkan dengan pilihan warna Black di semua cawangan Huawei Experience Store, Display Zone, rakan telco, dan pengedar sah bermula hari ini. Manakala dua lagi pilihan warna iaitu Mocha Brown dan Champaign Gold akan tiba di pasaran tidak lama lagi.

Huawei Mate 10 didatangkan dengan kamera depan dan belakang berteknologi Leica selain skrin dengan nisbah 16:9 menerusi paparan OLED QHD. Dengan bateri sebesar 4,000mAh ini, ia juga dioperasikan oleh Android 8.0 Oreo serta menyokong sambungan dwi SIM 4G LTE yang terpantas di dunia.

Apa yang boleh dikatakan, peranti Huawei Mate 10 ini menawarkan ciri-ciri serba canggih yang mampu menandingi peranti flagship yang lain. Jadi bagi anda yang berminat, Huawei Mate 10 boleh dipertimbangkan.


Sistem Pengecaman Wajah Pada CCTC Yang Pertama Di Laksana Di Pulau Pinang

Sistem pengecaman wajah seringkali kita lihat di lapangan tetapi penggunaannya amat terhad. Apa yang menariknya kini Pulau Pinang menjadi negeri pertama menggunakan sistem pengecaman wajah bagi mengesan penjenayah.

Pengecaman wajah ini dilakukan menggunakan kamera litar tertutup yang di pasang di negeri tersebut. Proses menangkap penjenayah akan lebih mudah apabila perisian ini akan memberi notifikasi kepada pihak polis sekiranya penjenayah terlihat menerusi kamera litar tertutup. Hal ini akan memudahkan proses penangkapan dijalankan.

Sistem ini yang telah dilancarkan oleh Ketua Menteri Pulau Pinang, Chow Kon Yeow. Apa yang diharapkan, sistem ini dalam mengurangkan kadar jenayah dan penangkapan di negeri tersebut.

Baca juga:


Reviu Eksklusif OPPO Reno2: Pelengkap Setia Si Kaki Vlogging

OPPO mengemas kini penawaran smartphone mereka untuk pasaran tempatan menerusi kemunculan satu lagi model di bawah siri Reno iaitu OPPO Reno2. Peranti ini boleh dikatakan sebagai pelengkap keluarga siri Reno – berfokuskan kepada kualiti kamera berkualiti tinggi. Tapi,apa agaknya titik tumpu (focal point) untuk model baru OPPO untuk kali ini? Check this out!

Kalau korang ni peminat setia siri Reno, maka bukan hal mengejutkan jika OPPO Reno2 dipasang dengan barisan kamera yang cukup padu. Kamera utama peranti ini dibekalkan dengan persediaan empat lensa – 48MP Sony IMX586 (utama) + 13MP (telephoto) + 8MP (Sudut Lebar) + 2MP (Mono).

Kesemua lensa ini dilihat berupaya berfungsi dengan cukup cemerlang – kualiti foto yang terhasil mirip seperti DSLR. Kamera utama 48MP berjaya menghasilkan gambar menakjubkan dengan perincian imej yang jelas serta kemasan menarik dari segi warna dan juga kontras. Jadi, tangkap apa sahaja imaginasi pada bila-bila masa yang diinginkan!

Mengambil gambar memang nampak senang, tapi korang kena tahu teknik yang betul dalam ‘menilik’ permandangan dan penghasilan gambar yang sempurna. Berbekalkan persediaan kamera yang baik, OPPO Reno2 diselitkan dengan pelbagai fungsi dan mod kamera tersesuai yang memainkan peranan penting dalam penghasilan penghasilan imej serta rakaman video yang jelas dalam pelbagai senario. Antaranya:

Kalau korang suka merakam video, bersuka rialah dengan smartphone ini kerana ia diselitkan teknologi Ultra Steady Mode yang bantu meningkatkan kestabilan video sehingga ke tahap luar biasa – bahkan melakukan rakaman sambil berlari juga tiada masalah. Ia adalah kerana kestabilan tersebut ditanam dengan kombinasi teknologi penstabilan Electronic Image Stabilization (EIS) dan Optical Image Stabilization (OIS) – video yang dihasilkan memang terbaik tanpa mengira waktu siang mahupun malam. Lebih menarik, rakaman video pada OPPO Reno2 memiliki frame rate sehingga 60 fps – secara keseluruhan, hasilnya kelihatan jelas dan stabil tanpa gegaran yang tinggi sekaligus video terhasil kelihatan sangat lancar.

Satu lagi titik fokus menarik pada OPPO Reno2 adalah ia boleh menangkap video dengan kesan bokeh secara langsung – fungsi ini dilihat berupaya menjalankan tugas dengan baik. Ia mempersembahkan kesan bokeh cukup sempurna bersama pewarnaan lebih semula jadi seakan-akan dunia nyata. Sejujurnya, fungsi pada OPPO Reno2 lebih menarik perhatian penulis – di mana hasil yang dipersembahkan lebih baik berbanding sejumlah peranti premium.

Seterusnya, OPPO Reno2 juga dibenamkan dengan fungsi 20x zoom video di mana mampu menghasilkan kualiti yang menakjubkan dengan kemasan imej yang stabil. Untuk nilai zoom daripada 1X hinggalah 20X, kualiti imej yang dipersembahkan terlihat bagus dan baik. Ia kelihatan tajam dan masih mampu mengekalkan sejumlah keperincian imej dengan baik – meskipun ketika di zoom. Keupayaan kamera ini hasrus dipuji! Berikut adalah set sample imej :

Lensa 8MP (Wide Angle) pada peranti ini juga sememangnya terbaik – di mana ia memperluaskan pandangan ke satu sudut luar biasa terutamanya untuk ketika merakam gambar permandangan. Melaluinya, pengguna boleh meluaskan perspektif sehingga 116 darjah dengan satu klik dan kualiti yang terhasil berada pada tahap kemasan yang terperinci. Imej yang diambil juga memperlihatkan gambar lebih lebih dengan kesan menakjubkan, tidak pecah dan tidak kabur.

Menariknya lagi, mod sudut lebar pada OPPO Reno2 bukan sahaja membolehkan penangkapan luas, tetapi juga boleh digunakan untuk rakaman macro mode – tangkapan kanta hanya 2.5cm daripada subjek. Reno2 mempunyai macro mode yang boleh diaktifkan pada butang ultra-wide di bahagian atas skrin – seterusnya menggunakan sokongan kecerdasan buatan bagi menangkap fokus utama. Jika diteliti, ia berupaya berfungsi dengan baik bersama – kawasan tumpuan juga kelihatan hamper sempurna dengan butiran yang boleh dikategorikan cukup untuk persembahan yang menarik.

OPPO Reno2 juga dibekalkan dengan mod malam yang sangat baik – di mana meningkatkan pencahayaan imej dan pelbagai dinamik dalam senario pencahayaan rendah. Peranti ini berjaya menghasilkan imej dengan butiran berkualiti tinggi. Lebih menarik, ia juga membuatka proses penangkapan sangat mudah walaupun secara handheld.

OPPO Reno2 juga dibekalkan dengan fungsi Ultra Dark Mode – di mana berupaya melakukan tangkapan dalam keadaan pencahayaan rendah dengan butiran imej terbaik. Menariknya fungsi ini, ia berupaya mengambil butiran yang tidak dapat dilihat dengan ‘mata manusia’. Menariknya lagi, kamera ini juga dilengkapi teknologi AI Noise Reduction – bantu mencerahkan gambar dengan kesan hingar yang melampau. Secara keseluruhannya, imej terhasil kelihatan terbaik dan keupayaan kamera sangat padat dengan kelebihan di luar jangkauan akal.

OPPO Reno2 membawakan sokonga Dolby Atmos yang dipertingkatkan untuk kedalaman audio mudah alih di mana sahaja – membolehkan pengguna menimati bunyi terhebat sama ada menonton filem , mendengar lagu dan sebagainya. Di samping itu, ia juga dilengkapi ciri Audio Zoom – ciri di mana tertanam tiga mikrofon yang membolehkan pengguna menangkap bunyi audio penuh butiran lebih mendalam.  dipasangkan dengan pengalaman audio yang hebat.

OPPO Reno2 dikuasakan oleh pemproses Snapdragon 730G dan dibantu GPU Adreno 619. Dengan cip ini, ia dilihat berjaya menjalankan pelbagai tugas dengan lancar – pengalaman menggunakan peranti ini terasa menarik. Snapdragon 730G dibina berasaskan binaan proses 7nm – menjadikan prestasinya dilihat lebih cekap. Dengan sokongan 8GB RAM dan storan dalaman 256GB, proses menukar aplikasi dilihat tidak mengalami sebarang lag yang melampau.

Menariknya, OPPO Reno2 juga mampu menjalankan tugas dengan baik untuk penggunaan berat – bermain game secara berterusan juga tidak menyebabkan panas melampau. OPPO Reno2 menggunakan antaramuka ColorOS 6.1 berlandaskan Android 9 Pie – antaramuka ini mempersembahkan beberapa ciri yang lebih kemas bersama penawaran menarik termasuk pilihan penjimatan bateri. Persediaan wallpaper juga kelihatan menarik dengan susunan aplikasi yang kecil.

OPPO Reno2 dibenamkan dengan kapasiti bateri yang besar – 4,000mAh. Menariknya lagi, bateri ini dilengkapi dengan sokongan pengecasan pantas VOOC Flash Charge 3.0 dengan pengisian 20W dari kotak. Pengecasan ini secara tidak langsung membawakan pengalaman pengisian lebih cepat berbanding teknplogi pengecasan biasa. Sepanjang penggunaa, kami mendapati peranti ini mampu bertahan sehingga dua hari untuk penggunaan biasa dan sehari suntuk dengan penggunaan berat.

OPPO Reno2 ditawarkan pada harga RM2,299 (8GB+256GB) dan tersedia dalam dua warna menarik seperti Luminous Black & Sunset Pink. OPPO Reno2 bakal memulakan jualan pertamanya pada 26 Oktober 2019 bertempat di Sunway Pyramid.  Pelanggan yang telah membuat pra-tempahan dan mengambil peranti mereka pada hari jualan pertama layak untuk menyertai aktiviti cabutan bertuah – berpeluang bawa pulang seunit OPPO Reno2.

Pemenang akan diumumkan menerusi 3 sesi – 11 pagi, 12 tengah hari dan 1 petang. Lebih menarik, roadshow berkenaan turut diserikan dengan kedatangan selebriti terkenal, Eric Chou pada jam 3 petang.


Computex 2019: ASUS ROG Perkenal Aura Creator, Bantu Pengguna Hasilkan Lebih Banyak Kesan Pencahayaan

ASUS Republic of Gamers (ROG) telah mengumumkan bahawa Aura Creator,RGB-effect-editing software yang membolehkan pengguna untuk menghasilkan kesan pencahayaan yang baharu. ia sangat mudah digunakan bagi mereka yang baru mula dan menawarkan beberapa lapisan dan pengawalan yang lebih luas bagi memberikan pengalaman terbaik sebagai creator.

Dengan perisian terbaharu ini, pengguna lebih bebas untuk menghasilkan kesan pencahayaan yang sesuai dengan cita rasa mereka. Pada mulanya RG lighting ini adalah sangat mudah dengan disesuaikan, membenarkan pengguna menukar warna dan kesan bagi komponen komputer tertentu. Kemudian ROG menambah lagi dengan memasukkan fungsi reactive yang memberi respond terhadap muzik dan suhu peranti.

Pembangunan terbaharu ini mendorong kepada Aura Ready yang membuka sistem pencahayaan untuk pemaju menggunakannya untuk perisiannya. Antara muka Aura Creator ini diilhamkan oleh perisian rekaan video editing yang terkenal.

Aura Creator secara automatik akan mengesan peranti yang menyokong perisian ini dan memaparkannya. Bagi custom PC dan desktop yang dibina sendiri, komponen Aura disusun di dalam bentuk 2D bagi memudahkan penyuntingan.

komputer riba yang disokong perisian ini termasuklah ROG Strix Scar III G531/G731, ROG Strix Hero III G531/G731, ROG Zephyrus S GX502, dan ROG Zephyrus M GU502. Komponen PC lain yang boleh menyokong perisian ini termasuklah ROG Strix Flare and ROG Strix Scope keyboards, the ROG Gladius II Origin and ROG Gladius II Wireless mice, ROG Delta headset, dan ROG Balteus Qi mousepad.

Lebih banyak peranti dijangka akan menyokong perisian ini menjelang suku tahun ke-3 dan ini termasuklah ROG Gladius II and ROG Gladius II Origin PNK LTD gaming mice, ROG Strix Flare PNK LTD dan ROG Strix Flare Call of Duty keyboards, begitu juga dengan siri ROG and ROG Strix X570 motherboards. Menyokong bagi paparan gaming XG248Q and XG438Q begitu juga dengan grafik kad ASUS RTX 2060, 2070 and 2080.

Ia dijangka tersedia untuk dimuat turun pada Jun 2019. Jadi, sama-sama kita nantikan!!!

** Terima kasih atas Tajaan ASUS Malaysia ke Computex 2019


HP Spectre 13 Diperkenalkan Ke Pasaran Malaysia

HP Malaysia telah memperkenalkan secara rasmi HP Spectre 13, sebuah komputer riba yang ditunggu-tunggu ramai pengguna di Malaysia. Keunikan komputer riba model ini adalah ianya merupakan komputer riba paling nipis di dunia dengan ketebalan hanya 10.4 mm sahaja. Untuk perbandingan, anda boleh bayangkan ianya lebih nipis daripda ketinggian syiling 5 sen.

HP bukan sahaja fokus kepada ciri tersebut, malah HP Spectre 13 juga memiliki reka bentuk yang unik dan memukau. Kemasan emas tembaga padanya menjadi ciri utama yang diketengahkan HP dan ternyata ia menyerlahkan lagi keanggunan HP Spectre 13. Komputer riba ini juga memiliki engsel yang unik, ia menggunakan sistem piston yang akan menggerakkan sendi antara monitor dan badan.

HP Spectre 13 akan hadir dalam dua variasi bermula Julai ini. Variasi dengan pemproses Intel Core i5 akan dijual pada harga RM 5,999, manakala model dengan cip Intel Core i7 pada harga RM 6,900.

Selain HP Spectre 13, HP Malaysia juga memperkenalkan HP Envy 15 (RM 3,699) yang dikuasakan pemproses Intel Core i5 dan HP Elitebook Folio G1 yang berada di kelas premium dengan spesifikasi dan reka bentuk kelas milenial. Pencetak dokumen baru juga turut diperkenalkan semasa majlis ini, dan antara model yang menjadi perhatian adalah HP OfficeJetPro 8730 All-in-One (RM 1379).

HP menjanjikan bahawa mereka akan terus merevolusikan pasaran dengan menghasilkan peranti dan teknologi yang baru untuk pengguna. Jadi kita boleh mengharapkan produk HP pada masa akan datang yang dilengkapi teknologi dan fungsi lebih canggih di samping hadir dalam reka bentuk yang menawan.